1. Trenutak kada je ovaj dečačić dočekivao izbeglice na železničkoj stanici u Minhenu i poklanjao svoje igračke.\n2. Kada su Sandra Ciligeridu i njeni prijatelji, dok su na odmoru krstarili u blizini ostrva Kos, pronašli izbeglicu iz Sirije kako pluta sa pojasom za spasavanje. Oni su ga spasili iz vode i poveli ga na kopno, posle 13 sati provedenih u vodi.\nA drugi je jednom dečaku poklonio svoj kapu.\n4. Kada je Adonis Delijorgis odlučio da uskoči u more i svojim rukama spasi 20 sirijskihi izbeglica iz broda koji je udario u stene na obali Rodosa.\n5. Kada je pomoću donacija sakupljeno 50.000 dolara za Sirijca koji je fotografisan kako prodaje olovke u palestinskom kampu za izbeglice da bi izdržavao porodicu.\n7. Kada su se građani Oer-Erkenšvika okupili da pruže dobrodošlicu autobusu sa izbeglicama.\n8. Kada se preko 25.000 ljudi okupilo na ulicama Beča da bi pokazali svetu da su u njihovoj zemlji izbeglice dobrodošle\n9. Kada se 10,000 građana Australije okupilo na protestu na kom su tražili od vlade da na bolji način pomogne izbeglicama.\n10. Kada su umetnici širom sveta posvestili svoje radove tragično nastradalim dečacima Ajlanu i Galipu Kurdiju.\n11. Kada su se Nemci i Austrijanci oglušili o zakon i sa 140 automobila krenuli u Mađarsku da prevezu izbeglice.\n12. Kada su nemački fudbalski navijači iskoristili priliku da pošalju poruku svetu da su izbeglice dobrodošle u njihovoj zemlji.\n13. Kada su ovi Sirijci uslikali pobednički selfi pri stizanju na grčko ostrvo Kos.\n14. Trenutak kada je Lai Majid fotografisan kako grli svoju decu i plače na plaži ostrva Kos, posle dugog putovanja brodom.\n15. I kada su Nemci aplauzom dočekali izbeglice na železničkoj stanici u Minhenu.\n16. Samo nekoliko sati nakon što je “Blic fondacija” - “Srce za decu” juče pokrenula akciju za pomoć deci migranata, Beograđani su ponovo dokazali koliko veliko srce imaju! U našu redakciju počeli su da pristižu paketi pomoći, a do 13 sati bilo ih je toliko da smo istog trena pristiglu garderobu, pelene, čarape i igračke odneli migrantima u parku kod Autobuske stanice u Beogradu.


Kreće odbojka i u Beogradu – Info M\nPočetna / Sport / Odbojka / Kreće odbojka i u Beogradu\nN. Stanković 13. новембра 2017.\tOdbojka, Sport Ostavite komentar 867 pregleda\nPrvenstvo počinje danas i trajaće do 21. decembra. Utakmice će se igrati u Hali sportova „Ranko Žeravica” na Novom Beogradu. Na takmičenju će učestvovati sledeće kategorije u muškoj i ženskoj konkurenciji: I–III godine srednjih škola i V–VI i VII–VIII razredi osnovnih škola. Organizatori očekuju da će na Prvenstvu grada u odbojci učestvovati oko hiljadu takmičara. Za sve ekipe koje osvoje jedno od prva tri mesta organizator je obezbedio diplome, medalje i pehare.\nPrvoplasirane i drugoplasirane ekipe u muškoj i ženskoj konkurenciji za VII–VIII razred osnovnih škola i muškoj i ženskoj konkurenciji za I–III godinu srednjih škola stiču pravo učešća na Međuokružnom takmičenju.\nPrethodno Penzioneri posetili Vrnjačku Banju\nSledeće Za povraćaj para samo jedan papir godišnje


Predsednik EP dovodi investitore iz EU u Beograd | EurActiv Srbija\nPredsednik EP dovodi investitore iz EU u Beograd\nObjavljeno : 11.10.2017. | Ažurirano : 12.10.2017.\t Tweet\nPredsednik Evropskog parlamenta Antonio Tajani najavio je 11. oktobra u Briselu da će na čelu delegacije EP i evropskih biznismena i investitora doći u Beograd da bi se podstakla ulaganja u srpsku privredu. Tajani je to izjavio posle susreta s premijerkom Anom Brnabić koja je navela da će predsednik EP krajem januara doći u Beograd s delegacijom investitora iz EU, "što će biti snažan znak i moćna podrška daljim srpskim ekonomskim reformama". Beograd će na proleće posetiti i predsednik Evropske komisije Žan-Klod Junker.\nAna Brnabić je, na konferenciji za štampu s Tajanijem, podvukla privrženost Srbije cilju članstva u EU, regionalnoj stabilnosti i budžetskoj i makroekonomskoj konsolidaciji, kao i pospešenju privrednog rasta na temelju digitalizacije privrede i napretka u obrazovanju.\nTajani je rekao da Evropski parlament želi ulazak zemalja Zapadnog Balkana u EU, navodeći da je Srbija ostvarila određen napredak na putu ka Uniji i da očekuje novi napredak u pregovorima Srbija-EU do kraja godine.\nČelnik Evropskog parlamenta je rekao da su evropske reforme od bitne važnosti za građane Srbije i da su tu "presudne reforme na polju vladavine prava" i da je, pored ostalog, bitna i reforma pravosuđa.\nTajani je ukazao na zaključke ministara ekonomije i finansija EU da je srpska privreda u usponu i da Međunarodni monetarni fond smatra da su u Srbiji pospešeni uslovi poslovanja.\nPredsednik parlamenta EU je rekao da postoje dobri znaci o napretku Srbije, ali je nužno da se privuku nove strane direktne investicije i zato će predvoditi "misiju za podsticanje rasta".\nOn je rekao da su Srbija i EU odlično sarađivali u jačanju evropske bezbednosti i rešavanju izbegličke krize.\nI Junker dolazi u Beograd\nPredsednica srpske vlada je izjavila po završetku posete sedištu EU u Briselu da je "postignut konsenzus" s čelnicima EU da se do kraja godine otvore nova poglavlja u pregovorima o članstvu Srbije i Unije i saopštila da će predsednik Evropske komisije žan-Klod Junker na proleće 2018. posetiti Srbiju.\nAna Brnabić je to rekla posle razgovora s visokom predstavnicom EU Federikom Mogerini koja je želela da ponovo naglasi "čvrsto uverenje da je budućnost Srbije u Evropskoj uniji i na tome se dosledno i uporno dela".\nMogerini: Nova faza dijaloga u decembru, 2018. kvalitativni skok\nMogerini je izjavila da Evropska unija, Beograd i Priština rade na utvrđivanju sadržine "nove faze Dijaloga" (sa Prištinom) u decembru i naglasila da "kvalitativni skok" u normalizaciji odnosa dve strane očekuje tokom 2018. godine.\n"I zato nemam problema da se vidim s bilo kim sa kim treba da se vidim i da se dogovaramo o boljoj budućnosti Srbije, o normalnijoj situaciji u regionu i o stabilnijem regionu, za koji mislim da je prioritet jednako važan kao naše evropske integracije, jer jednog bez drugog nema", podvukla je premijerka.\n: Brnabić: Priključenje EU je maraton


Ministar Dačić na drugom Trilateralnom sastanku ministara spoljnih poslova Srbije, Italije i Albanije\nPrvi potpredsednik Vlade Srbije i ministar spoljnih poslova Ivica Dačić učestvovao je danas u Tirani na drugom Trilateralnom sastanku ministara spoljnih poslova Srbije, Italije i Albanije.\nŠef srpske diplomatije izjavio je nakon sastanka da je važno nastaviti trilateralne sastanke šefova diplomatija Srbije, Italije i Albanije, jer to doprinosi stabilnosti u regionu i poručio da treba raditi na realizaciji zajedničkih projekata.\nMinistar Dačić je, posle sastanka koji je imao sa italijanskim kolegom Paolom Djentilonijem i albanskim kolegom Ditmirom Bušatijem, istakao da Srbija ima veoma dobre odnose sa Italijom, a Italija sa Albanijom.\n"Zato treba sačuvati ovaj format, jer može da nam mnogo pomogne u narednom periodu", rekao je ministar Dačić, naglasivši da je važno međusobno dogovoriti korake za naredni period koji bi se temeljili na zajedničkim interesima.\nMinistar Dačić je upozorio da će svi projekti o kojima se govorilo kroz niz zajedničkih inicijativa i mehanizama ostati "mrtvo slovo na papiru" ukoliko se na iznađe zajednički model kako da se realizuju.\n"Pored toga što definišemo zajedničke projekte, treba da iznađemo održive načine realizacije projekata od kapitalnog značaja - od saobraćajne infrastrukture, energetike pa do drugih projekata vezanih za kulturu, mlade generacije", poručio je šef srpske diplomatije.\nTakođe je ukazao na zajedničke probleme, kao što je energetika odnosno snabdevanje gasom.\nDačić je rekao da je sa sagovornicima razgovarao o bezbednosnim izazovima i migrantskoj krizi, podsetivši da EU nema jedinstven stav kad je reč o odgovoru na priliv migranata i izbeglica.\nKako je naveo, ovih dana se očekuju reakcije pojedinih zemalja "koje će uticati, po sistemu spojenih sudova ili lančane reakcije, na naše stavove, samim tim i stav Makedonije, i doći ćemo u situaciju da se ta kriza opet mora rešavati na granici Grčke i Makedonije".\n"Ponašaćemo se mnogo evropskije i humanije nego neke države članice EU, ali opet ne možemo dozvoliti da Zapadni Balkan bude sabirni centar za migrante, jer nismo u mogućnosti da to izdržimo i to bi stvorilo velike tenzije i političku nestabilnost u regionu", istakao je.\nOsvrnuvši se na odnose Srbije i Albanije, on je rekao da je cilj da se ti odnosi što više relaksiraju i da se razlike koje postoje oko pojedinih političkih pitanja stave u drugi plan, a da dve zemlje traže zajedničke interese za budućnost.\n"U političkom smislu veoma nas raduje dobra saradnja koja je uspostavljena između Srbije i Albanije. Nastavićemo u tom smislu. Raduju nas i brojni projekti koje smo zajedno lansirali kao što je otvaranje Kancelarije za mlade, projekti koji se tiču razmene studenata...", rekao je Dačić.\nOn je najavio da će sledeći trilateralni sastanak biti održan u Beogradu na jesen ili početkom 2017. godine.\nKljučne reči: Albanija Italija Ivica Dačić Ministar spoljnih poslova


Seminar „Da li znate da u vašoj firmi važe nepisana pravila” | Privredna komora Crne Gore\nPrivredna komora Crne Gore, u saradnji sa bonitetnom kućom Coface, organizovala je 21. juna 2019. godine seminar na temu „Da li znate da u vašoj firmi važe nepisana pravila”, prvenstveno namijenjen nosiocima Excellent SME sertifikata i preduzećima koja planiraju da to uskoro postanu.\nPredavač je bio Radoje Cerović, eminentni klinički psiholog, konsultant i stručnjak za poslovnu komunikaciju.\nPrivredna komora, u saradnji sa agencijom Coface, izdaje elektronski sertifikat Excellent SME Crna Gora, u cilju unapređenja sigurnosti poslovanja. Potpredsjednica Privredne komore Ljiljana Filipović kazala je da se Excellent SME sertifikatom ističu odlična - excellent mala i srednja preduzeća, čime ona postaju vidljivija, a takođe im pomaže u povezivanju sa drugim uspješnim kompanijama u Crnoj Gori i inostranstvu.\n- Trenutno je u Crnoj Gori oko 282 preduzeća sa Excellent SME sertifikatom, iz svih regija zemlje i djelatnosti. Projekat dodjele sertifikata se realizuje ne samo u Crnoj Gori već i u u Sloveniji (gdje je 524 sertifikovanih firmi), Srbiji (916), Makedoniji (83), Rumuniji (315), Bugarskoj (13), Mađarskoj (119). Tako je stvorena mreža od 2.252 preduzeća koja su, prema Cofaceu, zaslužila da se istaknu i pomognu u poslovanju – navela je Filipović.\nPrema njenim riječima, cilj seminara je da doprinese unapređenju poslovne kulture koja je u idealnim uslovima integrisana unutar organizacije, ali i prema vani, jer su zdrava radna okolina i dobri međuljudski odnosi temelj za uspjeh.\nRegionalni menadžer Cofacea Đorđe Živanović, istakao je da prema najnovijim podacima Excellent SME projekat bilježi rast sertifikovanih kompanija veći od 10 odsto u svim država u kojima je zastupljen, te da on u Crnoj Gori iznosi 17,4 odsto.\n- To govori da je Excellent SME potvrdio svoju funkciju i svrhu – naveo je Živanović.\nPredavač Radoje Cerović istakao je da u kompaniji, stambenoj zgradi, kvartu, porodici, postoje implicitna pravila koja se nerijetko kose sa eksplicitnim. Fenomen nepisanih pravila je sistemski i predstavlja normalnu posljedicu postojanja socijanog sistema. Nepisana pravila su plod automatskog usklađivanja niza psiholoških sistema koje ljudi imaju da bi mogli da funkcionišu i nastala su prije nego što su uspostavljeni zakoni, pravila procedure.\n- Donošenjem eksplicitnih pravila pomalo smo zanemarili implicitna koja imaju nevjerovatan uticaj i mogu direktno da naprave razliku između onoga što je uspjeh ili neuspjeh neke kompanije, odnosno preduzetničkog poduhvata. Najbliže kako bismo mogli da definišemo taj set implicitnih pravila jeste da je riječ o onom što nazivamo poslovnom kulturom. Nažalost, kod nas se najčešće pod pojmom poslovne kulture podrazumijevaju neki elementi bontona, dres kod, što, iako ima uticaja, predstavlja marginalnu stvar, u odnosu na kreativnu i orijentacije na klijenta, prodaju, fleksibilnost. Sve su to stvari koje vi možete propisati, ali u suštini zavise od toga kako ljudi emocionalno reaguju – kazao je Cerović.\nPrema njegovim riječima, implicitna pravila su veoma moćna i predstavljaju iznenađujuće veliki prostor u kojem se može napraviti značajan iskorak.\n- Svaka transformacija kompanije, njenog poslovanja, tehnologija, tržišta, podrazumijeva da se transformišu implicitna pravila. Pravi je izazov kako izmijeniti nešto što je skoro nevidljivo, odnosno napraviti promjenu poslovne kulture – naglasio je predavač.\nOn je crnogorskim privrednicima poručio da je potrebno pokloniti veliku pažnju atmosferi u preduzeću i nepisanim pravilima.\n- Raditi sa ljudima na psihološkom planu je neminovnost svake menadžerske inicijative i potcjenjivanje toga nije dobro. Ljudi će ko zna još koliko godina biti najznačajniji resurs koji čini razliku između uspješne i neuspješne kompanije. Ljudi u Crnoj Gori su posebno deficitaran resurs jer ih je, sa jedne strane, malo, a sa druge struktura njihovih znanja i sposobnosti u velikoj mjeri nije adekvatna zahtjevima najmodernijih poslovnih pristupa – rekao je Cerović.\nUpravo zbog toga, zaključuje on, potreban je zajednički napor Privredne komore, drugih udruženja poslodavaca, sindikata i konsultanata da se stvori dovoljna kritična masa kvalitetnih i edukovanih ljudi.\n- Ljude treba uključiti u sisteme čija poslovna kultura radi na njihovom daljem razvijanju, gdje je normalno da nikada ne znate dovoljno, što je jedno od važnih implicitnih pravila, već želite da nastavite da učite – riječi su Cerovića.


Dačić i Tanin razgovarali o situaciji na KiM i dijalogu Beograda i Prištine\nPrvi potpredsednik Vlade Srbije i ministar spojnih poslova Ivica Dačić i specijalni predstavnik generalnog sekretara UN i šef misije UNMIK na Kosovu Zahir Tanin razgovarali su danas o aktuelnoj političkoj i bezbednosnoj situaciji na Kosovu i Metohiji, perspektivi dijaloga Beograda i Prištine i delovanju UNMIK-a.\nU razgovoru je naglašen značaj daljeg nesmanjenog angažovanja te misije u oblastima ključnim za opstanak, normalan i dostojanstven život Srba i pripadnika drugih nealbanskih zajednica na Kosovu i Metohiji, navedeno je u saopštenju Ministarstva spoljnih poslova.\nKako se dodaje, Dačić je primio Tanina u sklopu njegove redovne posete Beogradu pred predstojeću sednicu Saveta bezbednosti UN o radu UNMIK-a.\nU kontekstu pokušaja izmene formata sednica Saveta bezbednosti o radu UNMIK-a, Dačić je podvukao da je za Srbiju i za stabilnost u regionu veoma važno nastaviti, kao i do sada, sa redovnim i transparentnim razmatranjem svih problema koji postoje na Kosovu i Metohiji dok je na snazi rezolucija 1244 (1999).\nDačić je izrazio posebnu zahvalnost na uloženim naporima u implementaciji mandata UNMIK, uz očekivanje da će Misija i u narednom periodu nastaviti sa njegovim sprovođenjem u skladu sa rezolucijom SB UN 1244 (1999).


„Bregzit“ bi mogao da izazove politički cunami u Evropi - 29.06.2016, Sputnik Srbija\nNakon referenduma u Britaniji cela Evropa je videla šta nije mogla da postigne Partija za nezavisnost Ujedinjenog Kraljevstva. Sada se centrifugalne političke... 29.06.2016, Sputnik Srbija\nNakon referenduma u Britaniji cela Evropa je videla šta nije mogla da postigne Partija za nezavisnost Ujedinjenog Kraljevstva. Sada se centrifugalne političke sile u drugim zemljama takođe aktiviraju i pokušavaju da privuku pažnju biračkog tela, navodi se u izveštaju Evropskog saveta za međunarodne odnose.\nU izveštaju se navodi da bi protivnici prijema izbeglica i produžavanja antiruskih sankcija mogli da naprave jedan blok u EU. I nije isključeno da će u zemljama EU narednih godina biti sprovedeno više od 30 referenduma o aktuelnim pitanjima.\nRezultati britanskog referenduma o izlasku iz EU mogli bi da izazovu „politički cunami“ koji bi „paralisao“ celu Evropsku uniju, piše „Independent“ pozivajući se na izveštaj Evropskog saveta za međunarodne odnose.\nKako se navodi, nekoliko „buntovnih“ partija u različitim zemljama Evrope već su pozvale na održavanje sličnih referenduma u svojim zemljama, a ukupan broj takvih referenduma mogao bi da bude veći od 30.\n„Jasno se vidi da su neka osećanja, koja su pokrenuta tokom pripreme referenduma u Velikoj Britaniji, široko rasprostranjena širom EU“, citira list reči autorke izveštaja Suzi Denison.\n„Uprkos činjenici da su mnoge partije na koje smo obratili pažnju formirane oko unutrašnjih problema, uticaj migracione krize, ekonomska pitanja i drugo, guraju te partije na razvijanje snažne spoljne politike koja izaziva neke od osnovnih odredbi evropskog posleratnog konsenzusa“, dodala je ona.\nDenisonova navodi da bi referendumi mogli da dotaknu najširi spektar pitanja, od članstva zemalja u EU do kvota za preseljenje migranata.\nAutorka izveštaja istakla je da su se političke snage u tim zemljama nadahnule uspehom Partije za nezavisnost Velike Britanije nakon rezultata glasanja: „Oni su videli šta je dobila Partija za nezavisnost u preuzimanja programa Velike Britanije i vrlo su zainteresovani da to isto urade u sopstvenim zemljama“.\nU izveštaju stoji da „buntovne“ partije imaju direktan uticaj na nacionalne vlade EU, jer imaju više od 1,3 hiljade mesta u vladama 25 zemalja. U izveštaju se, takođe, navodi da ove političke snage imaju zajedničke pozicije u vezi sa budućnošću EU, nepoverenjem prema SAD i u principu su proruske.\n„Ove partije mogle bi da nastupe kao jedinstveni blok u Savetu Evrope po pitanju migranata. Osim toga, mnoge od njih su protiv produženja antiruskih sankcija“, izjavila je Denisonova.


EULEX obeležava desetu godišnjicu Rezolucije Saveta Bezbednosti UN 1325 o Ženama, Miru i Bezbednosti - EULEX Kosovo\nEULEX obeležava desetu godišnjicu Rezolucije Saveta Bezbednosti UN 1325 o Ženama, Miru i Bezbednosti\nEULEX danas obeležava desetu godišnjicu Rezolucije 1325 Saveta bezbednosti Ujedinjenih nacija o ženama, miru i bezbednosti. Obeležavanje usvajanja Rezolucije 1325 SBUN, koje je istorijski događaj, trebalo bi da posluži svima kao podsećanje na uticaj rata na ženama. Rezolucija 1325 SBUN obuhvata tri stuba delovanja: sprečavanje nasilja, prvenstveno seksualnog nasilja nad ženama u stanju oružanog sukoba, učešće žena u mirovnim pregovorima i izgradnji mira, kao i krivično gonjenje prestupnika i izvršioca koji su izvršili zložine nad ženama.\nEULEX čvrsto podržava i naglašava značaj učešća žena u izgradnji mira, kako je predviđeno Rezolucijom 1325 SBUN i ovom prilikom, šef Misije EULEX-a, Ksavijer Bot de Marnjak, dao je sledeću izjavu:\n„EULEX ozbiljno shvata izgradnju svesti o rodnoj ravnopravnosti i smatram da bi svaki član EULEX-a u sopstvenom kapacitetu trebalo da vodi računa o rodnoj ravnopravnosti. Uveravam vas da će EULEX, a posebno Kancelarija za ljudska prava rodnu ravnopravnost, nastaviti da tesno sarađuje sa Kosovskom agencijom za rodnu ravnopravnost i da će obezbediti najbolju moguću podršku i savet.\nŽelim da ponovim da su nasilje u porodici i seksualni prestupi krivična dela koja se moraju krivično goniti. Podsetiću vas da su sudije EULEX-a, u skladu sa svojim izvršnim mandatom, već osudili dvojicu muškaraca zbog ozbiljnog nasilja u porodici. Čvrsto podstičem kosovsko pravosuđe da upotrebi ove slučajeve kao primer za odgovarajuću primenu vladavine prava kada je u pitanju nasilje u porodici, nasilje nad ženama ili bilo kakva diskriminacija na osnovu roda. Lično smatram da je primarna odgovornost kosovskih institucija da u potpunosti primene sve zakone, a posebno da obezbede da žene postanu ravnopravni akteri u svim aspektima života.\nDozvolite mi da vas uverim, što se tiče EULEX-a, da neću pokazati nimalo tolerancije u politici prema seksualnom zlostavljanju i plaćanju za seksualne usluge. Isto tako, neću tolerisati diskriminaciju po seksualnom osnovu.“


OSM Televizija - Premijer Srpske posjetila kompaniju "Lanako"\nPremijer Srpske posjetila kompaniju "Lanako"\nBANjALUKA - Predsjednik Vlade Republike Srpske Željka Cvijanović posjetila je danas kompaniju "Lanako", koja je započela izgradnju tehološkog centra za proizvodnju softvera i hardvera u poslovnoj zoni Incel u Banjaluci.\n"Zadovoljstvo mi je što sam imala priliku da vidim da su počeli radovi. Ovo je jedan od projekata koji uživa podršku Vlade Republike Srpske u okviru našeg programa za podršku investicijama i zapošljavanju. Ovdje će biti zaposlen znatan broj ljudi", rekla je Cvijanovićeva novinarima nakon obilaska gradilišta.\nOna je istakla da "Lanako" okuplja najbolji, stručan i kvalifikovan kadar, te da u ovoj kompaniji zaposlenje našlo 150 inženjera i oko 50 ekonomista.\n"Očekujemo da je ovo mjesto koje će sigurno privlačiti nove kadrove. Koliko čujemo ljudi iz regiona zainteresovani su i dolaze da rade u ovom centru, što je svakako vrlo afirmativno i za Republiku Srpsku, a ne smo za kompaniju koja pruža takvu mogućnost", rekla je Cvijanovićeva.\nOna je dodala da je projekat već dobio jednu tranšu podrške od Vlade Republike Srpske.\n"To je program koji smo usvojili prije nekog vremena i nastojećemo na taj način da podržavamo sve druge koji namjeravaju da otvore određene proizvodne kapacitete i koji će omogućiti dodatno zapošljavanje", rekla je premijer Srpske.\nOna je naglasila da je veoma važno za Banjaluku da ima jedan ovakav centar.\n"Veoma sam ponosna što smo zajedno, Vlada i kompanija `Lanako`, realizovali i dobre edukativne programe, kao što je `Dositej`. Imala sam priliku neki dan da vidim i praktično šta to znači u učionici sa učenicima i apsolutno razumijem koliko je važno da naš obrazovni proces, ne samo izučava informacione tehnologije, nego i uživa potpunu podršku samom nastavnom procesu", rekla je Cvijanovićeva.\nOna je dodala da su učenici osposobljeni, te da je obuku prošao i ogroman broj nastavnog kadra, njih više od 920, i oni uspijevaju stručno i kvalifikovano da uz pomoć računara drže nastavu učenicima.\n"Biće još nekoliko dobrih projekata sigurna sam, ali to je jedan koji je vlika stvar za Republiku Srspku i naš obrazovni proces i ne bismo to mogli da uradimo bez ove kompanije", naglasila je premijer Srpske.\nDirektor kompanije "Lanako" Nebojša Ninić izrazio je zadovoljstvo što je kompanija počela izgradnju tehnološkog centra za proizvodnju softvera i hardvera, naglasivši da bi prvi objekat trebalo da bude završen i useljen u junu, a cijeli projekat da bude završen u novembru 2015.godine.\n"Sada imamo oko 250 zaposlenih, a po završetku ovog projekta namjeravamo zaposliti još najmanje 300 ljudi", rekao je Ninić.\nOn je naveo da će objekat biti izveden po principima energetske efikasnosti, odnosno vodiće se računa o smanjenju gubitka energije, efikasnom korištenju i proizvodnji energije.\n"Svi procesi u ovoj zgradi biće nadgledani i upravljani pomoću softvera, te se može reći da je ovo prva `pametna` zgrada u Republici Srpskoj", naglasio je Ninić.\nOn je rekao da "Lanako" ovom investicijom pravi najveći regionalni softverski kapacitet za razvoj i proizvodnju softvera. "Softver je jedina visoka tehnologija kojom se moguće baviti u BiH", naglasio Ninić.\nPovršina ovog tehnološkog centra je oko 10.000 metara kvadratnih, a vrijednost investicije je 17 miliona KM. Kapacitet objekata je 550 zaposlenih. Centar će se sastojati od glavnog i tehničkog objekta.\nGlavni objekat će imati pet spratova, te će se sastojati od prostorija za upravu kompanije i prostora za proizvodnju soFtvera, data centra, kao i propratnih sadržaja poput restorana, konferencijskih sala i učionica za edukaciju.\nU tehničkom objektu će se nalaziti prostor za proizvodnju hardvera, servis i skladišta, te garaže za goste i zaposlene.\nObjekat će biti izveden po principima energetske eFikasnosti, odnosno vodiće se računa o smanjenju gubitka energije, eFikasnom korištenju i proizvodnji energije.\nKroz Projekat podrške investicijama i zapošljavanju Ministarstva finansija Republike Srpske, izgradnja ovog tehnološkog centra podržana je sa 475.000 KM.\nJoš iz iste kategorije: « London - "HJUIT PAKARD" se dijeli na dvije kompanije Francuska - Tirol iznenađen nagradom, nastavlja istraživanja »


SKUPŠTINA SRBIJE: SET FINANSIJSKIH ZAKONA – Balkanekspresrb.rs\nSKUPŠTINA ⇒Guvernerka je rekla da Predlog zakona o osiguranju sadrži sve elemente reformskog zakona, kao i da očekuju da se njegovim usvajanjem uvede red u ovaj segment finansijskog sistema zemlje, čime će biti poboljašan kako investicioni ambijent, tako i zaštita građana Srbije\nGUVERNERKA Narodne banke Srbije (NBS) Jorgovanka Tabaković izjavila je da bi finansijski zakoni, koje je danas obrazložila u Skupštini Srbije, trebalo da doprinesu kvalitetu života svih građana Srbije i pozvala poslanike da ih podrže. Tabakovićeva je u parlamentu obrazložila Predloge zakona o osiguranju, o platnim uslugama, kao i izmene i dopune Zakona o zaštiti korisnika finansijskih usluga, Zakona o deviznom poslovanju i Zakona o sprečavanju pranja novca i finansiranja terorizma.\n“Ovim setom propisa institucija koju vodim daje svoj doprinos reformama regulatornog okruženja u Srbiji u cilju približavanja evropskim standardima”, rekla je Tabaković za skupštinskom govornicom.\nTabakovićeva je rekla da Predlog zakona o osiguranju sadrži sve elemente reformskog zakona, kao i da očekuju da se njegovim usvajanjem uvede red u ovaj segment finansijskog sistema zemlje, čime će biti poboljašan kako investicioni ambijent, tako i zaštita građana Srbije. Ona je rekla da je zaštita korisnika krajnji cilj svih aktivnosti nadzora nad obavljanjem delatnosti osiguranja i navela da će prodavac osiguranja biti dužan da informiše osiguranika o načinu, rokovima i drugim bitnim pitanjima\nvezanim za ostvarivanje njihovih prava. Ovaj propis predviđa da nova osiguravajuća društva neće moći istovremeno da obavljaju poslove životnog i neživotnog osiguranja, ali će društva koja već postoje i obavljaju obe grupe poslova moći to i dalje da rade.\nPredlogom zakona o platnim uslugama se, kako je rekla Tabaković, na sveobuhvatan način uređuje platni sistem Srbije, a pre svega pružanje platnih usluga, elektronski novac i platni sistemi.\n“Osnovni ciljevi koje NBS želi da ostvari Predlogom zakona o platnim uslugama su dalje unapređenje i modernizacija platnog prometa u zemlji i sa inostranstvom, povećana zaštita korisnika platnih usluga, a naročito potrošača, obezbeđivanje pouzdanog, sigurnog i transparentnog poslovanja pružalaca platnih usluga, povećanje konkurencije na tržištu platnih usluga, uvođenje platnih institucija i institucija elektronskog novca”, objasnila je ona. Tabaković je rekla da se izmenama i dopunama Zakona o zaštiti korisnika finansijskih usluga, pre svega, proširuje zaštita na preduzetnike i poljoprivrednike, a propisuje se i zaštita na davaoce sredstava obezbeđenja, što do sada nije bio slučaj.\nOna je rekla da se izmene i dopune Zakona o deviznom poslovanju i Zakona o sprečavanju pranja novca i finansiranja terorizma usklađuju sa Zakonom o platnim uslugama. Prema njenim rečima, izmenama i dopunama Zakona o deviznom poslovanju omogućava se i domaćim institucijama elektronskog plaćanja da od 1.oktobra 2015. godine rade ono što je Pejpalu omogućeno još od 2012.godine.<\nTagsJorgovanka Tabaković Skupština Srbije


DF: Katnić ispunio uslov za razrješenje sa funkcije – Volim Podgoricu\nPočetna » NOVOSTI » DF: Katnić ispunio uslov za razrješenje sa funkcije\nDF: Katnić ispunio uslov za razrješenje sa funkcije\n19.03.2017\tNOVOSTI, Politika Ostavite komentar\nGlavni specijalni tužilac, Milivoje Katnić, trebalo bi da bude razriješen sa te funkcije, zbog kršenja svojih zakonskih obaveza i postupajući suprotno svojim ovlašćenjima, ocijenio je funkcioner DF-a, Nikola Jovanović.\nJovanović kao jedan od razloga za smjenu Katnića navodi nedostavljanje godišnjeg izvještaja o radu, ocjenjujući da je riječ o “izvršenju težeg disciplinskog prekršaja za koji mu najblaže sljeduje razrješenje sa funkcije rukovodioca Specijanog tužilašta”.\n“Zakonom o državnom tužilaštvu propisano je da je GST dužan da izvještaj o radu Specijalnog državnog tužilaštva dostavi najkasnije do 10. februara, kao i to da se isti objavi na intenet stranici Tužilaštva, što on ovog puta nije uradio, čime je prekršio zakon i nedostavljanjem izvještaja onemogućio vršenje nadzora u Državnom Tužilaštvu”, kaže Jovanović.\nOn navodi da je glavni specijalni tužilac dužan i da, pored tog izvještaja, na zahtjev VDT ili Tužilačkog savjeta, dostavi posebne periodične izvještaje, u roku koji mu se odredi.\n“Evidentno je da VDT u postupku zvanom ‘Državni udar’ još uvijek nije preduzeo sve zakonske mehanizme i uzeo u postupanje ovaj predmet, iako to može da uradi, ali da je sa druge strane, izdao obavezno uputsvo da se u postupku davanja odobrenja za krivično gonjenje i određivanje pritvora Andriji Mandiću i Milanu Kneževiću, ne treba određivati pritvor, zbog neispunjenja više zakonskih uslova. VDT se direktno umiješao, jer je očigledno bio svjestan da je Milivoje Katnič podnio predlog suprotno svojim ovlašćenjima, i da ukoliko bi došlo do nezakonitog pritvaranja Mandića i Kneževića, odgovornost bi bila i na Stankoviću, jer je on odgovoran za vršenje poslova Državnog tužilaštva kao jedinstvenog organa”, smatra Jovanović.\nOn je istakao i da u posljednje vrijeme postoji ogromno nezadovoljstvo javnosti kad je riječ o radu Specijalnog državnog tužilaštva uopšte.\n“Dio tog nezadovoljstva zasniva se na postupcima koje je ovaj organ sproveo sklapajući sporazume o priznaju krivice u slučajevima Marović, nakon čega se stekao utisak da je pravni sistem Crne Gore izigran i doveden do apsurda. Odgovornost za ovo je direktno na tužilaštvu jer se ovaj organ nagodio za izvršiocima krivičng djele iz oblasti visoke korupcije, i te su nagodbe išle na uštrb pravde i pravičnosti”, kaže on.\nNegativnost u pogledu rada Specijalnog tužilaštva, prema njegovom mišljenju, su i najavljene izmjene i dopune Krivičnog zakonika, koje predviđaju sancionisanje onih koji kritikuju rad Tužilaštva i Sudstva, “jer je to prepoznato kao zakonska cenzura i mjera da se ovi organi zaštite od svog nerada”.\n“Neko iz tužilaštva, a očito i iz sudstva, želi da onemoguči javni kritilku na njihov rad što otvara vrata raznim tumačenjima i sumnjama u pogledu onoga što se planira u nekim budućim procesima. Umjesto povećanja stepena transparentnosti u radu ovih organa, dobili smo onemogućavanje bilo kakve kritike. Imajuči u vidu da su nezakonitosti i nepravilnosti u radu SDT vršeni u kontinuitetu, jasno je da je potrebno da VDT preduzme sve zakonske mjere jer će u suprotnom i sam učestvovati u prikrivanju i afirmiaciji ovakvog postupanja. Vjerujem da nije slučajno to što je svo vrijeme, a posebno od oktobra 2016. godine, Stanković uzdržan u odnosu na postupanje Katnića, ali shodno zakonu, time njegova odgovornost nije ništa manja i shodno ovlašćenjima on treba da reaguje u pravcu suzbijanja nepravlnosti i nezakonitosti”, rekao je Jovanović.\nOcijenio je i da je očigledno da Katnić svoju dužnost obavlja “nesavjesno i neprofesionalno, suprotno zakonskim ovlašćenjima i neispunjenjem zakonom propisanih obaveza, i da, VDT, ima zakonsku obavezu da preduzme korake u cilju sankcionisanja takvog stanja, jer su se u brojnim nepravilnostima koje se dešavaju u Specijalnom Državnom tužilaštvu, stekli uslovi da se Katnić razriješi sa funkcije”, zaključuje se u saopštenju.\nPrevious Ovi horoskopski znakovi se zaljubljuju do bola\nNext PODGORICA: Književno veče Stefana Simića “Teatar iskrenosti” u KIC-u


Demostat: 29 odsto gradjana smatra da Rio Tintu ne treba dati dozvolu za rad (VIDEO) | Novinska agencija Beta\nZELENA-SRBIJA | 04.08.2021 14:20 > 04.08 14:26\nDemostat: 29 odsto gradjana smatra da Rio Tintu ne treba dati dozvolu za rad (VIDEO)\nIstraživačko-izdavački centar Demostat objavio je danas rezultate istraživanja koje se odnosi na reakciju gradjana Srbije na projekat Jadar kompanije Rio Tinto koja istražuje nalazišta minerala jadarit u okolini Loznice, gde 29 odsto ispitanika smatra da ni pod kojim uslovima kompaniji ne treba davati dozvolu za rad.\nGlavno pitanje istraživanja glasilo je: Ukoliko otvaranje rudnika Rio Tinta donosi stvarnu mogućnost ekonomskog napretka cele Srbije i svih gradjana, pod kojim uslovima bi mu i da li bi mu trebalo dati dozvolu za rad?\nGlavni istraživač Demostata Srećko Mihailović rekao je da je 59 odsto ispitanika izjavilo da prilikom izdavanja dozvole treba ispuniti neke uslove.\n"Medju navedenim uslovima dominira pozivanje na mišljenje stručnjaka, ako oni potvrde da su ispunjeni svi ekološki standardi", kazao je Mihailović.\nPrema njegovim rečima devet odsto ispitanika je svoje pozitivno mišljenje uslovilo potvrdom predsednika države da su ispunjeni svi ekološki standardi.\nMihailović je naveo i da odnos prema otvaranju rudnika litijuma nije bitan samo za stanovnike dela Srbije gde bi bio rudnik, nego je značajan i za ispitanike iz Beogradskog i Vojvodjanskog regiona, kao i da su gradjani izloženi oprečnim informacijama koje mogu da zbune.\n"Devet od 10 ispitanika je imalo odgovor na centralno pitanje, što ukazuje na činjenicu o velikoj zainteresovanosti gradjana Srbije za ovaj projekat i moguću štetu od otvaranja rudnika", izjavio je on.\nJedno od pitanja istraživanja bilo je i da li se u Srbiji više brine o ekonomskoj koristi, bez obzira na eventualne štete koje nastaju realizacijom te koristi, ili se više brine o zaštiti životne sredine.\nMihailović je naveo da je 83 odsto ispitanika reklo da se u Srbiji više brine o ekonomskoj koristi bez obzira na ekološku štetu, dok je u pozadini zaštita o životnoj sredini.\nPrema njegovim rečima, 71 odsto ispitanika su rekli da gradjani treba da brinu o zaštiti životne sredine, dok je 17 odsto ostalo pri brizi za ekonomsku korist.\nIstraživanje Demostata radjeno je na uzorku od 1.200 ispitanika, a podaci su prikupljani putem telefona tokom jula ove godine.\nProfesor ekološke politike na Fakultetu političkih nauka u Beogradu Darko Nadić rekao je da je Srbija u poslednjih 30 godina propustila šansu koja se zove ekološka tranzicija.\n"Ekološka pitanja tek sada dobijaju svoj politički značaj i postaju političa pitanja, jer odredjuju kakva će nam budućnost biti", istakao je Nadić.\nPrema njegovim rečima interesi politike i ekonomije su veoma bliski, prva želi profit i kapital, dok političari posmatraju prirodne resurse kao cenu socijalnog mira, jer žele da narod bude zadovoljan.\nNadić je rekao i da je ključno pitanje referenduma na kojem bi se gradjani izjašnjavali o otvaranju rudnika litijuma i ko treba da odlučuje na njemu da li lokalna zajednica u kojoj će rudnik biti otvoren ili cela zemlja.\nGovoreći o ekološkim pokretima u Srbiji, Nadić je naglasio da su oni sastavljeni "s brda s dola" i pre svega "ad hok", od problema do problema, kao i da ukoliko ne mogu da reše neki problem oni često nestaju.\nNadić je ocenio da ekološka pitanja nisu pitanja političke orijentacije, već su iznad svih trenutnih politika.


Odbornici pomažu bolesnoj koleginici – Kruševac PRESS\nAutor J. Marković\t Objavljeno 28.02.2017.\nOdbornici Skupštine Grada Kruševca odrekli su se dnevnica sa poslednje sednice kako bi pomogli lečenje bolesne koleginice Svetlane Milenković.\nSredstva su uplaćena Onkološkoj klinici u Turskoj gde se odbornica Milenković leči od teške bolesti.\nPrikupljena sredstva od skupštinskih dnevnica odbornika nisu dovoljna za kompletno lečenje obolele odbornice, koja bi trebalo da ode na više terapija, pa se očekuju i druge humanitarne aktivnosti preduzeća, organizacija, ustanova i pojedinaca na prikupljanju pomoći.\nSvetlana Milenković je rođena 1984. godine u Kruševcu. Za odbornicu Skupštine Grada Kruševca izabrana je 2012. godine, na listi SPS – Jedinstvena Srbija, a potom i 2016. godine.\nČlanica je saveta za rodnu ravnopravnost i poslednjih sedam godina se aktivno bavi pitanjima poboljšanja položaja žena.\nodborniciSkupština grada KruševcaSvetlana milenković\nUhapšen zbog tri krivična dela


SNS: Vlada Srbije svake godine u Kruševcu – GRAD Kruševac\nNaslovna » Politika » SNS: Vlada Srbije svake godine u Kruševcu\n– Povodom dana oslobađanja grada Kruševca, u Prvom i Drugom svetskom ratu, Vlada Republike Srbije odlučila je da baš u Kruševcu predstavi rezultate rada u prvih 100 dana… Grad Kruševac treba da bude ponosan što je danas grad u koji je Vlada dolazila 5 puta za 5 godina, što ranije nije bio slučaj, već je samo dolazio po neki državni sekretar.\nOvo je na redovnoj konferenciji za novinare rekla Jovana Dunjić, član Saveta za informisanje Srpske napredne stranke u Kruševcu.\nDunjićka je govorila o aktivnostima ministara u Kruševcu tog dana, otvaranju rekonstruisanog Pionirskaog parka, postavljanju kamena temeljca za postrojenje za prečišćavanje otpadnih voda, te preuzimanju Fabrike 14. Oktobar od strane novih vlasnika i, kako je rekla, svetloj budućnosti koja ovu fabriku sada čeka. Za to, po rečima Jovane Dunjić, treba zahvaliti predsedniku AleksandruVučiću, Nikoli Selakoviću i Bratislavu Gašpiću koji su svojim radom omogućili dolazak investitora u 14. Oktobar.\n– Sve ovo samo je još jedan primer koliko Srpska napredna stranka radi u interesu svih građana i u poboljšavanju uslova njihovih života u svim sferama društva – zaključila je Dunjićka.\nNa kraju konferencije podsetila je da Savet za sport SNS-a nastavlja da na nivou Srbije, i u našem gradu, sprovodi akciju “Pomozi komšiji”, te da su u okviru te akcije pomogli sugrađanima u pripremanju drva za predstojecu grejnu sezonu.\n- Povodom dana oslobađanja grada Kruševca, u Prvom i Drugom svetskom ratu, Vlada Republike Srbije odlučila je da baš u Kruševcu predstavi rezultate rada u prvih 100 dana… Grad Kruševac treba da bude ponosan što je danas grad u koji je Vlada dolazila 5 puta za 5 godina, što ranije nije bio slučaj, već je samo dolazio po neki državni sekretar. Ovo je na redovnoj konferenciji za novinare rekla Jovana Dunjić, član Saveta za informisanje Srpske napredne stranke u Kruševcu. Dunjićka je govorila o aktivnostima ministara u Kruševcu tog dana, otvaranju rekonstruisanog Pionirskaog parka, postavljanju kamena temeljca za postrojenje za…\nRejting korisnika 0.28 ( 2 glasova)\ndunjić kruševac sns vlada\t2017-10-20\nTag : dunjić kruševac sns vlada\nPrethodni : Pregovori Beograd – Priština iz ženske perspektive – susret aktivistkinja Rasinskog okruga i Kosovske Mitrovice\nSledeći : Upravni odbor projekta „Znanjem do posla“ u Kruševcu\n11. maja 2021., 03:08


Crvena zvezda je šampion Srbije! - BIGportal.ba\n22 Maja, 2022 22 Maja, 2022 058\nFudbaleri Crvene zvezde po 33. put u istoriji kluba osvojili su titulu državnog šampiona.\nCrvenoj zvezdi je bio potreban samo jedan bod u duelu protiv Voždovca kako bi ponovo postali šampioni Srbije i oni su zadatak ispunili.\nDelije su pozvale navijače da na vreme dođu i uđu na stadion kako bi bili deo koreografije pošto su spremili posebne barjake i transparente po uzoru na sezonu 1976/77.Crvena zvezda je pobedila Voždovac rezultatom 3:1 u poslednjem kolu i na taj način odbranili šampionsku titulu, odnosno po 33. put postali šampioni Srbije.\nIzabranici Dejana Stankovića vezali su šesti trijumf u plej-ofu, posle remija sa Partizanom (0:0) i sačuvali su prednost nad Partizanom, koji je u istom terminu bio bolji od Radničkog iz Niša rezultatom 2:0 (1:0).\nZa 4. mesto i učešće u kvalifikacijama za Ligu konferencija izborio se Radnički, uprkos porazu u Humskoj, jer je TSC na svom stadionu poražen od Vojvodine rezultatom 2:0 (0:0).\nPomenute tri utakmice, poslednje u tekućoj sezoni, počele su veoma mirno i praktično da nije bilo nijednog pravog uzbuđenja sve do završnice prvih poluvremena.\nTačnije, do 39. minuta utakmice na stadionu “Rajko Mitić” gde je bilo oko prisutno 41.000 gledalaca.\nNekoliko minuta kasnije još burnije je bilo u polupraznoj Humskoj, gde je sudija Stefanović posle VAR asistencije dosudio jedanaesterac za Partizan.\nGosti su u jednom momentu čak želeli da napuste teren u Humskoj, ali srećom nisu i ostali su punih 12 minuta nadoknade vremena u prvom delu.\nDošlo je do razlike u vremenima na dve utakmice u Beogradu, a na početku drugog dela Voždovac je mogao da šokira Zvezdu kada je Ćirković izašao jedan na jedan sa Milanom Borjanom, ali je kapiten Zvezde odbranio.\nZvezda je i posle drugog gola nastavila silovito da napada, ali je ubrzo taj pritisak splasnuo, a potom je domaće prodrmao sin bivšeg trenera Vladana Milojevića.\nNemanja Milojević je u 67. minutu postigao gol za 2:1 posle gužve u kaznenom prostoru Borjana i uneo je koliko-toliko neizvesnost u poslednjih nešto manje od pola sata prvenstva.\nIpak, Zvezda je imala dovoljno mirnoće, iskustva i, pre svega, kvaliteta da meč rutinski privede kraju i ne dozvoli više nikakvo iznenađenje od strane Voždovca, koji je pre pet godio upravo bio koban u završnici šampionske trke.\nOdbranili su crveno-beli titulu i osvojili petu u nizu, pa će u nastavku večeri uslediti veliko slavlje na našem najvećem stadionu, a verovatno i šire.\nUlaz na stadion je bio besplatan, a očekuje se da navijači u korteu odu do Kalemegdana i tradicionalno kod “Beogradskog pobednika” proslave titulu


U Holandiji niču narodne farme - AgroSmart\nOko 200 porodica koje učestvuju u projektu „narodne farme“ u Holandiji odlučuje šta će se na njoj proizvoditi, zapošljava seljake koji se brinu o proizvodnji, a članarina za učešće u projektu je 2.000 evra jednokratno i nedeljna nadoknada od 10 evra po osobi.\n„Glavni cilj je da naši članovi jedu prirodne proizvode, gajene u blizini mesta gde žive i to na najodrživiji mogući način“, rekao je Douev Korting, jedan od vođa farme blizu Bokstela u južnoj Holandiji.\nČlanarina je 2.000 evra jednokratno, a potom se plaća nedeljna naknada od 10 evra po osobi. Članovi zauzvrat dobiju hranu koju žele, lokalnu i sezonsku.\nFarma je od grada udaljena 10 minuta vožnje biciklom. Prostire se na 20 hektara i ima 15 krava, 20 svinja i 500 kokoši. Proizvodi se ono što kolektivno odluče članovi. Porodice svake subote dolaze na farmu, često biciklima, kako bi napunile torbe mesom, jajima, voćem ili povrćem.\nOsnivač narodne farme Gert van der Vir kaže da je ideja da se sve vrti oko prirode, čak i kad se koristi moderna tehnologija.\nHolandija je poznata po svojoj intenzivnoj poljoprivredi i druga je svetska izvoznica poljoprivrednih proizvoda posle Sjedinjenih Država. Međutim, kako četvrtina Holandije leži ispod nivoa mora, država je posebno osetljiva na globalno zagrevanje u kojem upravo poljoprivreda igra veliku ulogu.\nUN je nedavno upozorio da se način na koji svet koristi zemlju za proizvodnju hrane mora hitno promeniti kako bi se suzbilo globalno zagrevanje.\n„U našem sistemu proizvodnje hrane nešto mora iz temelja promeniti ako želimo da nam noge ostanu suve“, kaže Van der Vir.\nHolandska ministarka poljoprivrede Karola Šuten u junu je objavila novi plan vredan 135 miliona evra koji poljoprivrednicima treba da olakša prelaz na „kružnu“ poljoprivredu. Cilj, kaže se u planu, više nije da se „proizvodi što je jeftinije moguće, nego da se proizvodi sa što manje gubitaka sirovog materijala i da se bolje upravlja zemljištem, vodom i prirodom“.\nU Holadiji će se uskoro, u centralnom delu zemlje, otvoriti druga „narodna farma“. Van der Vir naglašava da oni ne odbacuju novu tehnologiju.\n„Moramo se vratiti na poljoprivredu iz pedesetih godina prošlog veka, kada smo još znali šta radimo, ali koristeći se pritom modernom tehnologijom“, rekao je on.\nNa farmi će uskoro pojaviti robot koji može da oseti kada je voće zrelo. Stiže i dron koji će iz vazduha nadgledati polja i smanjiti potrebu za radnom snagom.


Nemačka traži od EU kontramere prema SAD zbog sankcija\nNemačka ministarka ekonomije zatražila je od Evropske unije kontramere prema Vašingtonu jer sankcije Kongresa SAD-a uperene ka Rusiji mogu da naštete i evropskim kompanijama.\n"Otvoreno i jednostavno rečeno, smatramo da su te mere u suprotnosti sa međunarodnim pravom. Naravno, mi ne želimo trgovinski rat, ali je važno da Evropska komisija sada razmotri kontramere", izjavila je nemačka ministarka za ekonomiju Brigit Cipris za lanac dnevnih novina u okviru grupe "Funke Mediengruppe".\nVlasti u Berlinu, zajedno sa poslovnim liderima u Nemačkoj, smatraju da bi nove sankcije američkog Kongresa Rusiji mogle da onemoguće nemačke kompanije da realizuju projekte izgradnje gasovoda, koji su od velike važnosti za njenu energetsku bezbednost.\n"Amerikanci ne mogu da kažnjavaju nemačke kompanije zato što imaju poslovne interese u drugoj zemlji", istakla je Cipris.\nOna je rekla da je Berlin u više navrata zatražio od Vašingtona da u paket sankcija Rusiji ne uključuje mere koje će pogoditi evropske kompanije.\n"Nažalost, SAD to upravo čine. To znači da Evropska komisija sada ima pravo da razmotri kontramere", dodala je nemačka ministarka.\nPredsednik Evropske komisije Žan Klod Junker upozorio je prošle sedmice da "ako naša zabrinutost ne bude uzeta u obzir u dovoljnoj meri, spremni smo da adekvatno reagujemo u narednih nekoliko dana".\nJunker: Adekvatno reagovati\nAustrijski kancelar Kristijan Kern i šef nemačke diplomatije Zigmar Gabrijel naveli su u zajedničkom saopštenju sredinom juna da "ne mogu da prihvate pretnju ilegalnim i ekstrateritorijalnim sankcijama protiv evropskih kompanija".\nOni su optužili SAD da pokušavaju da pomognu snabdevačima američkog prirodnog gasa na štetu njihovih evropskih rivala.\n"Evropsko snabdevanje energentima je pitanje za Evropu, a ne za SAD", naveli su tada Kern i Gabrijel.\nU paketu sankcija Moskvi nalaze se i mere kojima se podstiču evropske zemlje da nabavljaju tečni gas iz SAD-a umesto da se oslanjaju na Rusiju. Zbog toga nemački lideri ističu da je cilj ovih mera promocija interesa SAD-a u istoj meri kao i kažnjavanje Rusije.\n"Stiče se utisak da SAD gledaju svoje ekonomske interese", izjavio je prošle sedmice predsednik nemačke komore za industriju i trgovinu Volker Triere.\nNemački ministar inostranih poslova Zigmar Gabrijel upozorio je prošle sedmice da njegova zemlja neće tolerisati sankcije protiv evropskih kompanija uključenih u projekat Severni tok 2.\nPortparol ruskog predsednika Vladimira Putina, Dmitrij Peskov, izjavio je da "Rusija radi sa našim evropskim partnerima na implementaciji određenog broja velikih projekta".\n"Nepotrebno je reći da smo mi i naši evropski partneri ukazali na veliku važnost okončanja tih projekata i mi ćemo raditi na tome", rekao je Peskov u odgovoru na pitanje o potencijalnom uticaju snakcija na projekte kao što je Severni tok 2.\nSAD: Smanjiti energetsku zavisnost EU od Rusije\nKongres Sjedinjenih Država je ogromnom većinom izglasao nove sankcije ključnim sektorima ruske privrede i pojedincima osumnjičenima za mešanje u američku izbornu kampanju kao i agresiju u Siriji i Ukrajini.\nOčekuje se da predsednik Donald Tramp potpiše ove mere kojima bi se omogućilo i uvođenje sankcija i zapadnim kompanijama koje sa ruskim Gaspromom pripremaju projekat Severni tok 2 kojim bi se dopremile dodatne količine gasa iz Rusije ispod Baltičkog mora do Nemačke.\nVašington se već godinama protivi gradnji projekta Severni tok 2, ističući da će se time samo povećati evropska zavisnost od ruskog gasa, te da američki saveznici na Starom kontinentu treba da potraže i druge izvore snabdevanja.\nMeđutim, ovo je prvi put da Vašington najavom kaznenih mera evropskim saveznicama iskazuje protivljenje pomenutom gasovodu.\nProtiv Severnog toka 2 i nove članice EU\nI nove članice Evropske unije sa istoka tvrde da je Severni tok 2 štetan po evropski blok.\nPoljska, baltičke države i još nekoliko zemalja smatraju da bi se izgradnjom Severnog toka 2 povećala zavisnost EU od ruskog Gasproma, koji je već snabdeva sa trećinom gasa.\nRuska kompanija Gasprom\nProtivnici projekta takođe ističu da će zaobići Ukrajinu što bi štetilo interesima prozapadne vlade u Kijevu u trenutku kada je Rusija i dalje pod sankcijama EU zbog aneksije Krima i podrške separatistima na istoku ove zemlje.\nPristalice ovog projekta, pak, smatraju da bi time pojeftinilo snabdevanje Evrope ovim energentom jer je američki tečni gas skuplji.\nPartneri Gasproma u Severnom toku 2 su nemački Uniper, austrijski OMW i francuski Engie.\nEvropska komisija priprema predlog za pokretanje pregovora sa Rusijom tako da ispunjava zakone EU.\nSeverni tok 2 bi trebalo da počne sa radom krajem 2019. godine. Gasovod, čiji bi ukupan godišnji kapacitet bio 55 milijardi kubnih metara gasa, udvostručio bi količinu gasa koja bi se iz Rusije direktno isporučivala u Nemačku ispod Baltičkog mora, zaobilazeći Ukrajinu kao tradicionalnu tranzitnu rutu.\nSeverni tok 1 je pušten u pogon 2011. Povezujući ruski grad Viborg i nemački grad Grajfsvald u dužini od 1.224 kilometara.


Vikend ponosa i ljubavi: Zakon o istopolnim zajednicama ništa "ekskluzivno i preterano" | Slobodna reč\nVikend ponosa i ljubavi: Zakon o istopolnim zajednicama ništa “ekskluzivno i preterano”\nPrestonica u bojama ljubavi; Foto: FoNet\nBEOGRAD – Usvajanje Zakona o istopolnim zajednicama, Zakona o rodnom identitetu, poboljšanje zdravstvenih usluga za trans osobe, usvajanje lokalnih Akcionih planova za LGBT+ zajednicu, adekvatna reakcija državnih organa i javna osuda govora mržnje i zločina motivisanih mržnjom prema ovoj zajednici, od strane predstavnika vlasti, kao i obrazovanje mladih o seksualnoj orijentaciji i rodnom identitetu, konkretni su zahtevi ovogodišnjih učesnika Parade ponosa. Kuma tradicionalne manifestacije koja je ove godine održana pod sloganom Ljubav je zakon, bila je Nataša Bekvalac.\nPrajd je u subotu protekao bez incidenata, ali je njih bilo na paralelno održanom skupu takozvanih “antiglobalista”, na kojem su napadnuti novinari.\nUčesnici Parade ponosa okupili su se najpre u parku Manjež, koji je sa svih strana bio okružen kordonima policije. Tokom tradicionalne šetnje koja je usledila, kolona se dva puta zaustavila kako bi učesnici ponovili svoje zahteve i pružili podršku žrtvama nasilja i diskriminacije.\nOvogodišnja kuma tradicionalne manifestacije Nataša Bekvalac rekla je da nije danas u Beogradu kao podrška LGBT+ populaciji, već kao deo nje.\nPre tradicionalne šetnje centralnim beogradskim ulicama Bekvalac je navela da joj je veliko zadovoljstvo što je pripala ta čast i da je na njoj da bude odgovorna i pokaže da je dostojna te predivne titule. Ona je istakla da to nije samo titula, već potvrda njenog rada i života koji je do sada vodila.\nU ime organizatora Prajda Goran Miletić istakao je da je napredak po pitanju LGBT+ prava spor.\n“Nismo se pomerili od toga da bude toliko policijskih kordona i zatvaranja Beograda oko učesnika Prajda. Događalo se da ljudi nisu puštani u ograđeni deo, neki predstavnici međunarodne zajednice su legitimisani, među njima je bilo čak i ambasadora. Posle svih godina Prajda to nije u redu” – rekao je on.\nRekao je da je takvih problema bilo i ranijih godina, ali da ih nisu saopštavali. Miletić je kazao da to više nikad ne sme da se desi, jer će sledeće godine doći mnogo ljudi iz inostranstva koji neće biti na listi učesnika, već će želeti da vide “kako je lepo gostoprimstvo u Beogradu”.\n“Nadam se da će Zakon o istopolnim zajednicama biti donet vrlo skoro, imali smo neka obećanja da će to biti do narednog Prajda 17. septembra 2022. godine” – izjavio je Miletić.\nIstakao je da je važno da političari urade svoj deo posla, “jer u Srbiji sve zavisi od političke volje” i dodao da aktivisti, kojih je malo, mogu samo da podsećaju na potrebe LGBT+ zajednice. Ocenio je da Zakon nije ništa “ekskluzivno i preterano”, već da samo omogućava da ljudi reše svoje životne probleme.\nMarko Mihailović iz Beograd prajda rekao je da se u poslednjih 20 godina situacija u Srbiji poboljšala za LGBT+ zajednicu, “ne drastično, ali primetno”, i istakao da je najveće promena u “vidljivosti zajednice”. Primetio je da “naša priče više nisu senzacionalističke” i da su “primeri naših života mnogo dostupniji, ali i dalje nedovoljno dostupni”.\nNaglasio je da je slogan ovogodišnjeg Beograd prajda “Ljubav je zakon” zato što LGBT+ zajednica insistira da Vlada usvoji Zakon o istopolnim zajednicama.\nKljučni zahtevi Beograd prajda od 2001. godine do danas se nisu promenili, dodao je, i napomenuo da je to zbog toga što nijedan od njih nije usvojen. Mihailović je rekao da je osnažen značajan broj mladih ljudi i da je ta promena najveća u Beogradu, ali je ocenio da je “Srbija i dalje homofobična” i da se suočava sa mnogim problemima.\n“Antiglobalisti i antivakseri” vređali i napadali novinare\nTakozvani “antiglobalistički i antivakserski” protest koji je počeo u popodnevnim časovima na Trgu Republike, bio je na pola sata zaustavljen policijskim kordonom i ogradama na početku Terazija, koje su sklonjene oko 18:30 časova, nakon što je Prajd završen.\nPred policijskim kordonom su pripadnici desničarskih organizaija palili baklje i uzvikivali pogrdne parole. Protest koji je počeo na Trgu Republike u 17:30, završen je posle 20 časova na Savskom trgu, ispred spomenika Stefanu Nemanji, a pethodno su učesnici držali govore ispred zgrade u kojoj je kabinet predsednika Srbije, da bi se potom zaustavili i ispred Vlade.\nNakon što je skup zvanično završen i većina učesnika se razišla, nekoliko desetina njih je ostalo na Savskom trgu, gde je došlo do incidenata, preneo je N1.\nGrupa demonstranata, predvođena raščinjenim monahom Antonijem zasula je jajima kordon policije u Nemanjinoj, i tom prilikom je pogođen i reporter N1 Filip Lukić. Kako je preneo portal N1, pripadnici “narodne patrole” su prethodno ometali reporterku N1 Vanju Đurić, i sprečavali je da se uključi u program, zbog čega je reagovala policija.\nPrethodni članakAlek Kavčić: Od danas dostupna 3 nova besplatna digitalna udžbenika\nSledeći članakGrad traži privatnog partnera za zamenu i održavanje javne rasvete


Proširena delatnost i učeničke zadruge imaju značajnu ulogu u procesu sprovođenja obrazovno-vaspitne funkcije u školama i time doprinose unapređenju kvaliteta obrazovanja i socijalnoj uključenosti školske dece. Iako je ostvarivanje aktivnosti u okviru proširene delatnosti i učeničkih zadruga regulisano različitim propisima, u školama je sve prisutnija tendencija kombinovanja tih aktivnosti, budući da su one često komplementarne, tj. nadopunjuju jedna drugu. Na izvestan način to omogućava i novi Zakon o osnovama sistema obrazovanja i vaspitanja koji pod proširenom delatnošću podrazumeva davanje usluga, proizvodnju, prodaju i druge delatnosti koje doprinose unapređenju obrazovno-vaspitne funkcije škola.\nOdržavanje kontinuiteta u funkcionisanju mreže škola omogućeno je podrškom koju škole dobijaju iz republičkog, lokalnog i budžeta drugih nivoa vlasti. Međutim, odmicanjem procesa decentralizacije pružanja usluga na lokalnom nivou, finansiranje škola će u potpunosti biti preneto na lokalne nivoe vlasti. Tada će sredstva koja škole ostvaruju autonomno, sprovođenjem različitih aktivnosti u okviru proširene delatnosti i učeničkih zadruga, postati veoma važan element njihovih finansijskih planova. Usled ekonomske krize i smanjenih transfera od republičkog ka budžetima lokanih samouprava, većina škola u Srbiji (pa i naša) je već imala iskustva, nažalost negativna, sa prenamenom sopstvenih sredstava za pokriće tekućih rashoda i drugih izdataka koje bi, prema važećim propisima, trebalo da snosi lokalna samouprava. Pri tome, u težem položaju su one škole koje se nalaze u slabije razvijenim opštinama.\nUprava škole na čelu sa direktorom, zbog toga, ima zakonsku i moralnu obavezu da razvija instrumente koji će omogućiti da se unapredi proces planiranja, upravljanja, finansiranja, praćenja i izveštavanja o aktivnostima koje se sprovode. Razvojno planiranje koje obuhvata period od tri do pet godina i koje je takođe zakonska obaveza škola, predstavlja osnov za evaluaciju i praćenje ostvarenosti standarda i kvaliteta rada obrazovno-vaspitnih ustanova, ali i okvir za donošenje godišnjih programa rada i akcionih planova sa utvrđenim indikatorima za praćenje ostvarivanja. Budući da je sastavni deo ovog planiranja utvrđivanje finansijskih planova, škola već poseduje izvesne instrumente za planiranje i budžetiranje svojih potreba prema budžetu lokalne samouprave. Te instrumente, svakako, treba i dalje unapređivati.\nU tom smislu, funkciju proširene delatnosti Škole i Učeničku Zadrugu treba posmatrati kao nezaobilazne elemente koji će biti sastavni deo uspostavljanja novog koncepta finansiranja obrazovanja. Novi Zakon o osnovama sistema obrazovanja i vaspitanja predviđa postepeno uvođenje tog koncepta finansiranja u obrazovni sistem Srbije. Prema tom novom konceptu finansiranja mreže obrazovno-vaspitnih ustanova, sredstva za finansiranje delatnosti će se utvrđivati na osnovu ekonomske cene za ostvarivanje programa po detetu i učeniku. Time će postojeći pravilnici, normativi i kvote biti zamenjeni novim sistemom obračuna troškova i cena obavljanja delatnosti obrazovanja koji će, između ostalog, kao elemente uključivati i teritorijalnu pripadnost, pripadnost određenim osetljivim grupama, nivou i vrsti obrazovanja, produktivno angažovanje nastavnog osoblja i sl. Zbog svega navedenog jasno je zašto, kao Škola, ulažemo veliki trud u profitabilno i efikasno funkcionisanje Učeničke Zadruge i nadamo se da će i u narednom periodu nastaviti da podstiče preduzetnički duh i razvija radnu etiku kod naših učenika ali i zaposlenih u Školi...\nUPOZNAJTE SE SA NAJNOVIJOM PONUDOM USLUGA I PROIZVODA...


ANĐELI RADOJIČIĆ DVE POJEDINAČNE BRONZE I EKIPNO SREBRO – Sport u Smederevu\nPrvog dana prvenstva Srbije standardnim oružjem u B programu, koje se održava u Smederevu, Streljačka družina Smederevo osvojila je dve bronze i jedno srebro. Anđela Radojičić bila je treća u kategoriji kadetkinja, a medalju istog sjaja osvojila je u konkurenciji mlađih juniora. Smederevke su u konkurenciji kadetkinja morale da se zadovolje srebrnom medaljom iako su imale isti rezultat kao Novi Beograd Ušće – 1195. Nažalost, zbog slabije poslednje serije pripala im je srebrna medalja.\nPosle prvog takmičarskog dana najuspešniji su bili Kragujevčani sa pet medalja. Po jedna titula prvaka države pripala je strelcima Jedinstva iz Stare Pazove, beogradskog Partizana i Novog Beograda-Ušće.\nAleksandra Havran (Jedinstvo) je ubedljivo trijumfovala u takmičenju kadetkinja (u kadetskoj konkurenciji plasman se određuje na osnovu kvalifikacija). Havranova je prošlog vikenda, na finalu Kupa, bila najbolja i u kadetskoj i u konkurenciji mlađih juniorki. U današnjem finalu za mlađe juniorke ostala je bez medalje, na petom mestu.\nU nedelju će biti održana nadmetanja vazdušnim pištoljem


Prelaz Morina između Kosova i Albanije (Foto Kosova info)\nPrilikom ulaska potrebno je da se pokaže pasoš o vakcinaciji, sa datumom od najmanje dve nedelje od pune vakcinacije, ili negativan PCR test ne stariji od 72 sata ili antigenski ne stariji od 48 sati, ili da se pokaže potvrda o preležanom koronavirusu, prenosi ABC Albanija.\nTa pravila važe i za putnike koji prolaze kroz Albaniju, a od njih su izuzeta jedino deca do šest godina starosti.\nDržavljani Albanije koji nemaju neki od potrebnih dokumenata po dolasku u zemlju moraju u desetodnevni karantin. Inače, u Albaniji je zbog koronavirusa na snazi i policijski čas koji traje od 23 do šest sati ujutru.\nGračanica: Još četiri nova slučaja kovida-19\nNa teritoriji opštine Gračanica u poslednja 24 sata zabeležena su četiri nova slučaja koronavirusa, saopšteno je iz Кriznog štaba opštine Gračanica.\n17.09.2021 Ostavka nakon vređanja predsednika i premijerke (1506)\n17.09.2021 Koha: Uhapšen lekar koji je otvorio lažnu istoriju bolesti Božidaru Dejanoviću (900)\n17.09.2021 Saša Mirković: Omogućiti građanima da sami odlučuju o svom životu (453)\n17.09.2021 Vasiljević: Protiv divlje gradnje i MHE u opštini Štrpce (379)\n17.09.2021 Cvetković ponovo u trci za gradonačelnika Parteša (247)


To æe biti u okviru procesa evropski semestar "Lajt".\nMali je, na uvodnom sastanku za izradu Programa ekonomskih reformi 2019-2021, kojem je prisustvovao i šef Delegacije EU Sem Fabrici, rekao da ERP predstavlja najvažniji strateški dokument Vlade Srbije u ekonomskom dijalogu sa Evropskom komisijom i državama èlanicama EU, sa ciljem usklaðivanja ekonomskih politika unutar Srbije, regiona i sa državama èlanicama EU.\nKako je objasnio, ceo proces izrade ERP-a biæe usklaðen sa izradom fiskalne strategije i budžeta Srbije za 2019. godinu imajuæi u vidu da je poseban deo Programa posveæen finansiranju strukturnih reformi, koje su predstavljene u ovom dokumentu.\nMali je podsetio da je Vlada Srbije dogovorila sa MMF-om novi makroekonomski program i program strukturnih reformi, koji je podržan Instrumentom politike koordinacije za period od avgusta 2018. do januara 2021. godine, a koji je u potpunosti usklaðen sa ERP-om i predstavlja njegovu važnu podlogu.\nOn je naveo da je cilj oba programa jaèanje osnova za zdrav ekonomski rast kroz rešavanje kljuènih ekonomskih izazova i politike koja æe obezbediti makroekonomsku stabilnost, kroz fiskalnu održivost, veæu otpornost finansijskog sektora i unapreðenje konkurentnosti privrede.\nMali je rekao da je nakon ostvarenog rasta BDP-a u prvoj polovini godine od 4,9 odsto, oèekivani rast BDP u celoj 2018. revidiran sa 3,5 odsto na 4,2 odsto, da je stopa nezaposlenosti u drugom kvartalu ove godine iznosila 11,9 odsto, odnosno da je više nego dvostruko manja nego 2012. godine, kada je bila iznad 25 odsto.\nKako je naveo, u periodu januar–jul ostvaren je suficit republièkog budžeta u iznosu od 49,1 milijarde dinara, dok je na nivou opšte države u prvih sedam meseci ostvaren fiskalni suficit u iznosu od 50,6 milijardi dinara.\nMali je, meðutim, dodao i da su "dalji napori u implementaciji strukturnih i institucionalnih reformi neophodni da bi Srbija nastavila oèuvanje fiskalne stabilnosti".\nOn je podsetio da uèešæe u evropskom semestru "lajt“ predstavlja deo napora Republike Srbije na putu ka punopravnom èlanstvu u EU i ukljuèenju u proces evropskog semestra koordinacije ekonomskih politika u EU, o èemu æe se sa Evropskom komisijom razgovarati u okviru pregovaraèkog poglavlja 17, koje se odnosi na ekonomsku i monetarnu politiku.\n"Zbog toga je veoma važno da dalje razvijamo nacionalne kapacitete u ovoj oblasti. Imajuæi u vidu da je Pregovaraèka pozicija za poglavlje 17 dostavljena Evropskoj komisiji u martu 2018. godine, nadamo se skorijem otvaranju pregovora u ovoj oblasti", rekao je Mali.


Tekst objavljen: 31.01.2017 13:41\nDolar je oslabio u ponedeljak pošto su investitori tražili sigurnost u tradicionalnom japanskom jenu, nakon što je nova američka imigraciona zabrana ponovo dovela u centar pažnje novoizabranog predsednika Donalda Trampa i rizike koji prete američkoj privredi.\nDolar je počeo da jača pred kraj prošle nedelje nakon najlošijeg meseca u proteklih pet merenja, s obzirom na to da će očekivanja o ostvarenju više inflacije i smanjenje poreza najverovatnije podstaći rast pod novim predsednikom SAD, što je uticalo na rast prinosa američkih državnih obveznica.\nPošto se azijsko trgovanje umirilo zbog kineske Nove godine, jen je ojačao 0,4 procenta na 114,58 jena za dolar na prepodnevnom trgovanju u Evropi. Dolar je bio stabilan na 1,0695 dolara za evro i neznatno viši na 1,2537 dolara u odnosu na funtu.\nEvro je imao podršku od rasta prinosa evropskih državnih obveznica na najviši nivo u proteklih godinu dana, nakon objavljivanja regionalnih podataka koji pokazuju solidan rast godišnje nemačke inflacije.\nDomaće međubankarsko devizno tržište otvorilo se u ponedeljak na nivou od 123,70/124,00. Tokom prepodnevnog dela trgovanja dinar je oslabio na 123,75/124,05, uz fluktuacije od pet para.\nObim zabeležen na međubankarskom tržištu do 12,30 časova iznosio je 13,9 miliona evra po prosečnom kursu od 123,9547. Tokom popodnevnog dela trgovanja dinar je bio stabilan. Tržište se zatvorilo na 123,75/124,05.\nObim na međubankarskim prekonoćnim pozajmicama (BEONIA) iznosio je 4.921 miliona dinara na nivou od 2,70 do 2,90.


Uredba Vlade može da spasi Tanjug? - Sputnjik Srbija\n21:50 05.11.2015 (osveženo 22:12 05.11.2015) Preuzmite kraći link\nDok političari prebacuju odgovornost zbog propasti nacionalne novinske agencije, jedni na druge, novinari Tanjuga i dalje rade, čekaju da se desi čudo. Vlada treba da spasi agenciju donošenjem Uredbe o Tanjugu, kaže predsednica Sindikata novinara Srbije Dragana Čabarkapa.\nOdluka o prestanku rada Novinske agencije Tanjug stupila je na snagu posle objave u „Službenom glasniku“ od 5. novembra. Premijer Aleksandar Vučić rekao je da je razočaran onim što se dogodilo sa Tanjugom i oštro kritikovao ministra kulture i informisanja Ivana Tasovca zbog odluke o gašenju agencije.\nMinistar Tasovac oglasio se saopštenjem u kome za gašenje nacionalne agencije optužuje zaposlene, jer, kako kaže, nisu potražili kupca ili bar privatizacionog savetnika.\nIstovremeno, ministar za rad i zapošljavanje Aleksandar Vulin veruje da još nije sve izgubljeno i da bi on lično voleo da agencija nastavi da funkcioniše i da postoji u bilo kom obliku.\n„Još ima prostora da neko otkupi Tanjug, postoji mogućnost da se neko pojavi. Ono što je do nas, mi smo uradili. Mi smo obezbedili da postoji pravedan i fer odnos prema radnicima, da se nikome ne ostane dužan“, rekao je Vulin za TV Pink.\nZaposleni u jednoj od najstarijih medijskih kuća u Evropi 72. rođendan dočekali su ispred zgrade Tanjuga sa nekoliko desetina ljudi iz profesionalnih novinarskih udruženja, bivših novinara te agencije, kako bi, kako kažu, odbranili Tanjug.\nNjima su se pridružili i pojedini opozicioni političari, među kojima potpredsednik Demokratske stranke Srbije Dragan Maršićanin i poslanik Pokreta za preokret u Skupštini Srbije, Janko Veselinović koji je došao da da podršku zapsolenima.\n„Značajnija od pojedinačnih sudbina, koje nikako nisu zanemarljive, jeste sudbina Tanjuga i učiniću sve, kao jedan od 250 poslanika, da se zaustavi ukidanje agencije, a čak i ako do toga dođe, učiniću sve da jednog dana, kroz, mesec, godinu, ili nekoliko godina, Tanjug bude reosnovan“, rekao je Veselinović.\nPredsednik sindikata Tanjuga Mirko Dragišić za Sputnjik kaže da zaposleni, bez obzira na odluke i prepucavanja političara, nastavljaju da rade, nadajući se da će agencija ipak opstati.\n„Ovih dana kroz komunikaciju sa svim medijima u Srbiji dobili smo potvrdu da novinska agencija Tanjug ima kapitalnu ulogu u informativnom sistemu Srbije. Zahvalni smo svima koji su porukama javnosti, da ne mogu bez Tanjuga, zapravo pokazali da težak rad zaposlenih u agenciji ima svrhu i vrednost, ne samo za medije u državi i regionu, već i za državu Srbiju“, kaže Dragišić.\nKomentarišući izjavu ministra Vulina, da još ima prostora da neko otkupi Tanjug, Dragišić, koji je predsednik većinskog sindikata, kaže da se nada se da će država naći rešenje kojim će agencija nastaviti da radi i tako u najvećoj mogućoj meri pomogne svim medijima u Srbiji.\nZaposleni imaju i podršku Sindikata novinara Srbije koji je zbog situacije sa Tanjugom, medijskog haosa i urušavanje profesije pozvao ministra kulture i informisanja Ivana Tasovca i državnog sekretara Sašu Mirkovića da podnesu ostavke.\nPredsednica Dragana Čabarkapa za Sputnjik kaže da država mora da reši problem Tanjuga, ali i drugih medijskih kuća.\n„Mi insistiramo i verujemo da će Tanjug ipak preživeti, postoji mogućnost donošenja uredbe. U ovoj zemlji sve može da se reši uredbom, pa zašto ne bi postojala i Uredba o Tanjugu? Ali to je sve suludo. Naš prvi predlog je da se hitno krene u proceduru izmene seta medijskih zakona u skladu sa Ustavom Srbije“, kategorična je Čabarkapa.\nAko do rešenja ne dođe, bez posle će ostati 180 zaposlenih u državnoj novinskoj agenciji, od kojih je 130 fakultetski obrazovano. Imovinu Tanjuga preuzeće Republička direkcija za imovinu, a dokumentaciju nastalu u radu Tanjuga, a koja predstavlja arhivsku građu, preuzima Arhiv Jugoslavije.\ngašenje, Tanjug, Branka Đukić, Dragana Čabarkapa, Ivan Tasovac, Saša Mirković, Aleksandar Vučić


VULIN PORUČIO TAČIJU: Pre si bežao, sada ćeš puzati pred vojskom Srbije! (VIDEO) | Vesti Dana\nVULIN PORUČIO TAČIJU: Pre si bežao, sada ćeš puzati pred vojskom Srbije! (VIDEO)\nmart 30, 2018 by\nMinistri dobrane i policije Aleksandar Vulin i Nebojša Stefanović gostujući na TV Pink komentarisali su brutalni napad na goloruki srpski narod u Kosovskoj Mitrovici u hapšenje Marka Đurića, kao i pretnje predsednika lažne države Kosovo Hašima Tačija srpskim vojnicima.\nVulin i Stefanović u emisiji (Foto: Screenshot)\nMinistar odbrane Aleksandar Vulin kaže da je jučerašnja pokazna vežba na Pasuljanskim livadama izvedena pred vrhovnim komandantom Vojske Srbije i pokazala je svu pripremljenost, obučenost i opremljenost pripadnika vojske. Kako kaže, predsednik je vežbu ocenio sa „vrlo dobro“ što je dosta visoka ocena.\n– Pokazali smo celom svetu da je Vojska Srbija spremna da odgovori na sve izazove, da zaštiti svaki deo teritorije i svakog građanina naše zemlje – kaže ministar Vulin.\nMinistar policije Nebojša Stefanović kaže da je zemlja konačno dočekala da postane istinski nezavisna.\n– Vučić je uspeo da od vazalne države napravi nezavisnu i slobodnu zemlju. Govore, nemojte avione tamo uznemiriće se onaj, onamo će oni da se uznemire… Valjda smo suverena zemlja koja unutar svoje teritorije može da donese odluku šta će da radi – kaže ministar MUP, dodajući da se svi mešaju u ovakve stvari, dok bi se ćutalo kada bi se naš narod ubijao.\nKomentarišući izjavu Hašima Tačija da je napad u ponedeljak isceniran, Vulin ističe da se napad u Kosovskoj Mitrovici komotno može nazvati terorističkim.\n– Države hapse, a terorističke organizacije otimaju. Navikli smo da je Vučić kriv za sve u Srbiji, sada je kriv za sve i u regionu, pa je tako kriv i za naređenje da se uhapsi Đurić. Nije lako razgovarati sa ratnim zločincima kao što su Haradinaj i Tači, a Haradinaj je na slobodi samo zato što više nema živih svedoka. Slično je i sa Tačijem. Nije lako pregovarati sa njima. O Haradinaju je najgore stvari govorio Tači, oni jedni o drugima govore najgore stvari pred Vučićem, a kad se osećaju sigurnim i zaštićenim, kad su sami, onda se osile i izigravaju velike junake. Vojsku Srbije niko ne šalje i ne vraća, naše kretanje može da naredi samo Vučić, nikakav Tači nam neće govoriti kada i gde da se pokrenemo. Tači je prošli put trčao pred vojskom Jugoslavije, a sledeći put će pred Vojskom Srbije puzati, samo ako bude potrebno – kaže Vulin.\nStefanović kaže da je suštinska podrška napadu koji se dogodio ispred Mitrovačkog dvora došla spolja, ili od strane Amerike, ili od strane EU ili i od jednih i drugih.\n– Suština njihovog besa, mržnje i ljutnje je u tome što su razotkriveni: oduvek su hteli, a sada za to imamo i usmenu potvrdu, da zauzmu sever, ukinu institucije, fizički kontrolišu i proteraju srpsko stanovništvo, a u ponedeljak su imali pokaznu vežbu. Oni lude jer je priča demaskirana! Svi znamo da je priča o tome da Marko Đurić nije najavljen – šuplja. Ova priča je način da opravdaju svoje divljanje koje je direktna pretnja, ali Srbije ima svako pravo da zaštiti svoj narod i niko od nas neće dovoliti pogrom i proterivanje srpskog naroda – kaže Stefanović, dodajući da će Albanci morati da se pomire sa činjenicom da je KiM sastavni deo teritorije Republike Srbije.\nVulin kaže da je važno da svako zna da više neće biti martovskog pogroma, novog “Bljeska” ili nove “Oluje”. Komentarišući izjavu Ramuša Haradinaja da želi sever Kosova, ministar kaže da se to i očekuje od čoveka koji je svoju političku karijeru započeo kao terorista.\n– Priština retko govori iz svoje glave i ovo je poruka Zapada koja govori da su spremni da destabilizuju region. Ipak, tu je Vučić koji je spreman da odgovori razumno, da probleme reši diplomatijom i razgovorom. Važno je ipak da ponovimo da se martovski pogrom neće ponoviti – kaže ministar odbrane.\nStefanović kaže da su poruke o formiranju ZSO bezobrazluk, ali ne bezobrazluk Albanaca sa KiM, već onih koji treba da uslove ZSO, dakle, bezobrazluk Evrope. Zamislite da Srbija ne ispunjava neki uslov?\n– Kako je moguće da ih niko za to ne uslovljava? Ne mogu ni da zamislim šta bi se dogodilo da su Srbi uradili ono što su oni. Naš predsednik je zamalo linčovan u Srebrenici i nikom ništa – podseća Stefanović.\nTRAMP SE VRAĆA NA POLITIKU IZ KAMPANJE: Odlazimo iz Sirije, ISIS je poražen!\nMASOVNA DEPORTACIJA: Skoro 20.000 Turaka sa papirima Austrije leti iz zemlje, zbog kršenja zakona!


Pobeda Kurtija otežava napore Zapada u sporu Beograd – Priština – Srbija NAŠA Zemlja\nPobeda Kurtija otežava napore Zapada u sporu Beograd – Priština\nby admin February 15, 2021, 2:52 am 1k Views\nBritanska novinska agencija Rojters je povodom izbora na Kosovu i Metohiji ocenila da je pokret Samoopredeljenje na korak od pobede, ocenivši da takav rezultat “komplikuje napore Zapada da reši višedecenijski teritorijalni spor sa Srbijom”.\n“Lider Samoopredeljenja Albin Kurti, koji je bio premijer Kosova pet meseci prošle godine, je osvojio većinu na osnovu obećanja da će se boriti protiv rasprostranjene koropcije, ali i zbog stava da neće biti kompromisa u dijalogu sa Srbijom, koja je izgubila kontrolu nad Kosovom 1999. godine, nakon NATO bombardovanja”, navodi se u tekstu Rojtersa, uz podsećanje na Kurtijevu jutrošnju izjavu da je Kosovo “nezavisna država i da se vraća svom narodu i suverenitetu”.\nAgencija navodi da Srbija “podržana Rusijom, ne priznaje nezavisnost Kosova i ističe potrebu zaštite prava srpske manjine”.\n“Pregovarači iz Evropske unije i SAD nisu uspeli da postignu kompromis kojim bi se Kosovu dozvolilo da uđe u međunarodne organizacije, kao što su Ujedinjene nacije i NATO. Sa trećinom nezaposlenog radnog stanovništva i BDP po stanovniku od 4.300 dolara, Kosovo je među najsiromašnijim zemljama zapadnog Balkana”, zaključuje se u tekstu britanske novinske agencije.\nAsošijejted pres izveštava da su glasači na Kosovi morali da izlaze napolje po “vrlo hladnim temperaturama od minus deset stepeni kako bi došli do biračkih mesta”.\n“Glasanje dolazi usled ekonomskog posrtanja, pandemije kovida i zaustavljenih pregovora sa ratnim neprijateljem Srbijom. Novi kabinet će morati da se suoči sa izazovom da postavi ekonomiju na noge i da smanji nezaposlenost nakon borbe sa pandemijom, ali i borbom sa organizovanim kriminalom i korupcijom”, ocenjuje AP.\nAmerička agencija dodaje i da pregovori o normalizaciji sa Srbijom, koji su zaustavljeni prošle godine, nisu bili na listi prioriteta nijedne partije.\nO izborima je izvestila i ruska agencija TASS, koja je kratko ocenila da je najverovatniji pobednik “partija krajnje desnice, Samoopredeljenje”.\nby admin February 21, 2021, 9:09 am\nDveri: Pijaća voda u Zrenjaninu prioritet\nby admin February 20, 2021, 1:29 pm\nLSV: Investitori dobrodošli, ali da poštuju ekološke norme\nby admin February 20, 2021, 12:58 pm\nKomorska ostrva ne priznaju tzv. Kosovo – lažni navodi iz Prištine\nby admin February 20, 2021, 9:21 am\nTu smo da pomognemo Srbima u Hrvatskoj, patrijarh Porfirije odan Crkvi, Srbiji i srpstvu\nby admin February 19, 2021, 7:23 pm\nMajko pozvao Kurtija da zatvori temu o “velikoj Albaniji”\nby admin February 19, 2021, 6:52 pm


Obračun struje za privrednike i u januaru po aktuelnom cjenovniku @ InfoBijeljina\nObračun struje za privrednike i u januaru po aktuelnom cjenovniku\nPrivrednici u Srpskoj će račun za potrošenu struju u januaru da dobiju po aktuelnom cjenovniku, ali će od februara električna energija za ove potrošače definitivno da poskupi.\nPredstavnici Unije udruženja poslodavaca RS, rukovodstva “Elektroprivrede RS” i ministar energetike Petar Đokić na nedavno održanom sastanku nisu postigli dogovor oko cijena električne energije. Očekuje se da se Vlada, kao većinski vlasnik ERS, očituje oko planiranog poskupljenja struej za pravna lica.\n– Ministar Đokić na sastanku je bio neutralan i rekao da je će naše i stavove ERS prenijeti premijeru i da će se Vlada uskoro očitovati. Uglavnom, mi smatramo da ako će već da poskupi struja, da to bude duplo manje od predloženih 13 odsto – kaže za Srpskainfo Saša Trivić, član Udruženja poslodavaca RS.\nRukovodstvo “Elektroprivrede” je krajem decembra odlučilo da zatraži povećanje električne energije pravnim licima, dok će domaćinstvima za sada cijena ostati ista.


Na Skupštini Pančeva usvojen prvi ovogodišnji rebalans budžeta\nčetvrtak, 13. jul 2017. 19:51h\nPrvi ovogodišnji rebalans budžeta grada Pančeva usvojen je na današnjem zasedanju Skupštine.\nSkupštinsko zasedanje prošlo je bez predstavnika opozicije, jer su oni ponovo, kao i na prethodnoj sednici napustili Skupštinu Pančevo.MOJKraj.rs\nPrema rebalansu budžet je uvećan za 172 miliona dinara i sada iznosi skoro šest milijardi. Osnov za rebalans su veći prihodi ostvareni od poreza na prenos apsolutnih prava, poreza na zarade, kao i poreza na imovinu.\nU rebalans su uključena sredstva koja su dobijena od AP Vojvodine: 23 miliona za atarske puteve, 37 miliona dinara za izgradnju kanalizacije u Jabuci i Ivanovu, i Republike Srbije iz koje su stigla sredstva za kupovinu seoskih kuća namenjenih izbeglicama u iznosu od 19 miliona, i 16 miliona dinara za sprovođenje IPA programa prekogranične saradnje Srbija-Rumunija kojim je predviđeno podizanje energetske efikasnosti u Hali sportova u Pančevu.\nOdbornici Skupštine grada na mesto direktora JP „Direkcija za izgradnju i uređenje grada Pančeva“ imenovali su Maju Vitman, koja je do sada bila vršilac dužnosti direktora u ovom preduzeću. Takođe je usvojen i niz odluka kojima praktično počinje transformacija JP “Direkcije za izgradnju i uređenje Pančeva” u preduzeće koje će nositi naziv JP “Urbanizam” sa sedištem u Karađorđevoj ulici.\nNa sednici Skupštine usvojene su i Odluke o kreditnom zaduženju Grada za 2015, 2016. i 2017. godinu i Izveštaji o stanju životne sredine i bezbednosti saobraćaja na teritoriji Pančeva za prošlu godinu.\nOdbornici su usvojili i Predlog zaključka o pristupanju izradi Akcionog plana grada Pančeva za prevenciju i zaštitu od diskriminacije za period od 2017. do 2018. godine, zatim Izveštaj o radu i računovodstveni finansijski izveštaji Javnog komunalnog preduzeća „Zelenilo“ Pančevo za 2016 godinu i Finansijski izveštaji o poslovanju Javnog komunalnog preduzeća „Higijena“ Pančevo za 2016. godinu.\nNa sednici je usvojena Odluka o dodeli bespovratnih sredstava preduzetnicima, mikro i malim pravnim licima – privrednim subjektima s teritorije grada Pančeva za nabavku mašina i opreme, kao i nekoliko izmena Odluka vezanih za spomenike prirode: Ponjavica, Ivanovačka ada, Stablo crvenolisne bukve u Omoljici, Dva stable belog jasena kod Dolova i Kesten Ćurčina u Pančevu.\nSkupštinsko zasedanje prošlo je bez predstavnika opozicije, jer su oni ponovo, kao i na prethodnoj sednici napustili skupštinsku salu. Ovaj put, kako kažu, nezadovoljni zbog predloga dopunskih tačaka i što njihovi predlozi nisu uvršteni u dnevni red.\nSamostalni odbornik Oliver Petković je tražio da se formiraju skupštinska tela koja bi se bavila rešavanjem pitanja Apoteke i javnim informisanjem u gradu, tražio je da se raspravlja o korišćenju javnih prostora i stalnim skupštinskim telima, kišnoj kanalizaciji u naselju Mladost, kao i da se sa dnevnog reda skinu sve dopunske tačke za današnju Skupštinu. Nezadovoljni što ovi predlozi nisu dobili neophodnu većinu glasova, odbornici opozicije iz redova DS, Dosta je bilo, SRS i samostalni odbornici napustili su skupštinsko zasedanje. Iz redova opozicije u Sali su ostali predstavnici SPS i Predrag Bogatinčević, samostalni odbornik (nekada član DS-a).


Lajčak: Kosovo i Srbija daleko od približavanja stavova – Sandzak Vijesti\nLajčak: Kosovo i…\nPosrednik Evropske unije u dijalogu Kosova i Srbije, Miroslav Lajčak izjavio je da su te dve strane još daleko od približavanja stavova, ali da rade “trilateralni posao na rešavanju tog pitanja”.\n“Kao posrednik, nije na meni da kažem Kosovu i Srbiji da to urade. Nalaženje zajedničkog jezika je potrebno da bi obe strane imale malo koristi za svoj narod. To je ono što radimo za pregovaračkim stolom”, rekao je Lajčak.\n“Obe strane to znaju i izrazile su svoje stavove o tome. Međutim, moramo da izgradimo zajednički sporazum o ostalim elementima sporazuma kako bismo bili spremni da razgovaramo o statusu”, ukazao je on.


Za žene OSI nepovoljniji položaj na tržištu rada u odnosu na muškarce | Radio Jadran\nPočetna Društvo Za žene OSI nepovoljniji položaj na tržištu rada u odnosu na muškarce\nZa žene OSI nepovoljniji položaj na tržištu rada u odnosu na muškarce\nPotrebe žena s invaliditetom, kao dvostruko diskriminisane grupe, nijesu adekvatno prepoznate, pokazala je Rodna analiza utroška budžeta Fonda za profesionalnu rehabilitaciju i zapošljavanje lica sa invaliditetom koju je uradila Inicijativa mladih s invaliditetom Boke (I MI Boke).\nI MI Boke je u okviru projekta „Za rodnu ravnopravnost osoba s invaliditetom u oblasti rada i zapošljavanja” analizirala podatke o nezaposlenim osobama s invaliditetom koje se u posljednjih pet godina nalaze na Zavodu za zapošljavanje Crne Gore, u odnosu na pol, status, stepen stručne spreme, godine starosti i stepen invaliditeta. Analiza nije usmjerena samo na problem diskriminacije u oblasti zapošljavanja, već na neophodnost uvođenja principa rodne ravnopravnosti u sve segmente budžetskog procesa, navode u saopštenju I MI Boke.\nAnalizirani podaci, između ostalog, ukazuju da: je broj nezaposlenih žena s invaliditetom u posljednjih pet godina povećan je tri puta, na Birou se trenutno nalazi 6.612 žena s invaliditetom, od čega polovina ima završen tek I stepen stručne spreme, nezaposleno je dvostruko više žena nego muškaraca s invaliditetom sa I stepenom stručne spreme (3533 žena, 1779 muškaraca).\nOsim toga, godine, invaliditet i pol utiču na to da je 156% više nezaposlenih žena nego muškaraca s invaliditetom starijih preko 50 godina (4119 žena, 2636 muškaraca), najveći broj nezaposlenih žena s invaliditetom čine žene sa lakšim oblikom invaliditeta, dva puta više u odnosu na muškarce s istim stepenom invalidnosti.\nKad je riječ o uključenosti žena s invaliditetom u program profesionalne rehabilitacije, čiji je cilj da se osoba s invaliditetom, na odgovarajući način osposobi i pripremi za rad, podaci ukazuju da je u proces profesionalne rehabilitacije uključeno više žena nego muškaraca s invaliditetom. Posebno je značajno povećanje uključenih žena s invaliditetom od 2016. godine kada je taj procenat iznosio 56,19% u odnosu na 2020. godinu kada iznosi 65,46%.\n„Dakle, položaj žena s invaliditetom u oblasti rada i zapošljavanja nepovoljniji je u odnosu na muškarce. I pored toga, jedini podsticaj za zapošljavanje žena s invaliditetom je u obliku davanja prednosti projektima koji predviđaju njihovo zapošljavanje u okviru grant šema, ali ZZZCG ne posjeduje podatke o osobama s invaliditetom zaposlenim na ovaj način, razvrstane prema polu. Sve navedeno ukazuje da je potrebno izmijeniti trenutne pravne okvire i preduzeti dodatne korake koji će nuditi bolji podsticaj i povećati broj zaposlenih žena s invaliditetom. Napominjemo, da je budžet Fonda za profesionalnu rehabilitaciju i zapošljavanje lica sa invaliditetom za 2020. godinu iznosio više od 12 i po miliona eura, a da je njegov jedini cilj da se podstakne zapošljavanje OSI“, objašnjavaju u I MI Boke.\nU narednom periodu, I MI Boke definisaće preporuke za konkretne korake i mjere koje bi trebalo preduzeti da bi se dostigla rodna ravnopravnost u oblasti zapošljavanja OSI. Sažetak analize uz glavne nalaze i preporuke biće štampan na crnogorskom i engleskom jeziku i distribuiran donosiocima odluka i svim zainteresovanim stranama.\nNavedene aktivnosti sprovode se u okviru projekta „Za rodnu ravnopravnost osoba s invaliditetom u oblasti rada i zapošljavanja” koji je podržan u okviru regionalnog programa „Mreža za nadzor rodno odgovornog budžeta (ROB)”, kojeg finansira Austrijska razvojna agencija (ADA) i Švedska agencija za međunarodni razvoj (SIDA).\nPrethodni članakDanas počinje finalna serija Prvenstva Crne Gore u vaterpolu\nSledeći članakJokić podnio inicijativu da Kotor dobije status grada


Deficitarna zanimanja u Nemačkoj\nDeficitarna zanimanja u Nemačkoj (LISTA)\nLista deficitarnih zanimanja u Nemačkoj se aktuelizuje na svakih šest meseci. Ovde donosimo aktuelizovanu listu radnih oblasti u kojima su otvoreni konkursi, kao i listu deficitranih zanimanja na nemačkom i engleskom\nLista oblasti u kojima je dozvoljeno zapošljavanje građana iz zemalja van EU. U svim oblastima je potreban dokaz o školovanju od najmanje dve ili najmanje tri godine, već prema traženom stepenu specijalizacije.\nU svakoj od navedenih oblasti ima više mogućih zanimanja u kojima postoji manjak radne snage.\nVodoinstalacije (i bez specijalizacije)\nSanitarna, grejna i tehnika klima-uređaja\nTehnika rashladnih uređaja\nNadzor u oblasti vodoinstalacija, sanitarnih uređaja, grejanja i klimatizacije\nTehnički pogon na železnici\nNadzor i održavanje železničke infrastrukture\nBolničari i medicinsko osoblje (i bez specijalizacije)\nOperacioni i medicinskotehnički asistent\nOrtopedija i tehnika rehabilitacije\nLista ovih oblasti, kao i konkretnih deficitarnih zanimanja, mogu se videti OVDE na nemačkom i engleskom jeziku.\nAktuelna berza radnih mesta u Nemačkoj na nemačkom jeziku može se videti OVDE.\nAko ste na listi našli oblast za koju ste kvalifikovani, prvi korak je da ustanovite u kojoj meri Vaša kvalifikacija odgovara nemačkoj kvalifikaciji. To se rešava u kontaktu sa zainteresovanim poslodavcem i lokalnim organima uprave.\nOstatak teksta pročitajte ovde: dw.de\nIzvro i autorska prava: dw.de\nBroj pregleda: 2356


Vesti - : Standard Furniture Serbia doo\nUpis u Tehničku školu u Ćupriji Tehnička škola u Ćupriji po sistemu dualnog obrazovanja po drugi put i ove godine (školske 2022/23.) će školovati učenike za odgovarajuća zanimanja na zahtev kompanije Standard Furniture doo,...\nPrilog o nama u emisiji Ovo je Srbija na...\nTelevizija Pomoravlje – Promocija dualnog obrazovanja u Ćupriji Kompanija „Standard Furniture Srbija“ d.o.o. iz Ćuprije, dobitnik je nagrade Privredne komore Srbije – Regionalne privredne komore Šumadijskog i Pomoravskog upravnog okruga za poseban...\nTelevizija Pomoravlje – Promocija dualnog obrazovanja u...\nUpis u Tehničku školu u Ćupriji Tehnička škola u Ćupriji po sistemu dualnog obrazovanja po prvi put će školovati drvoprerađivače. Petnaest učenika se upisuje u dve struke na zahtev naše kompanije. Zbog proširenja proizvodnje stalno su nam potrebni školovani radnici....\nI škola i sigutran posao I RADI I UČI PO PORVERENOM ŠVAJCARSKOM MODELU Upiši jedan od 2 nova smera (stolar i operater izrade nameštaja) na Tehničkoj školi u Ćupriji i obezbedi sebi odmah uz školu siguran posao, uz sve prednosti dualnog sistema obrazovanja i podršku...\n06. 12. 2019. – I ove godine, organizovana je godišnja proslava za sve radnike kompanije u hotelu „Petrus“ u Paraćinu. Specijalni gost večeri bio je naš proslavljeni odbojkaš Vanja Grbić koji je održao motivacioni govor za sve prisutne....\nNovembar 2019. – U saradnji sa Šumarskim fakultetom Univerziteta u Beogradu, novembra 2019. godine, organizovan je šetodnevni seminar radnika sa temom „Površinska obrada drveta“. Teme ove obuke bile su: 1.Materijali za površinsku obradu drveta...\nNovembar 2019. U hotelu Hyatt u Beogradu održana Konferencija dualnog obrazovanja u organizaciji Švajcarsko-srpske trgovinske komore, čiji je kompanija Standard furniture Serbia član. (klikni za više)\nOktobar 2019. – Kompanija „Standard furniture Serbia“ sponzorisala je fudbalski klub „Morava 1918“ iz Ćuprije sportskom opremom Radio Televizija Pomoravlje...


Održani mirni protesti zaposlenih u srednjoj muzičkoj školi – SARAJEVO.co.ba\nOdržani mirni protesti zaposlenih u srednjoj muzičkoj školi\n“Problem nije samo u privremenom rješenju o smještaju, već malom prostoru koji nam je na raspolaganju. Pored toga, naši učenici su primorani da po 12 sati provode vrijeme u zgradi ili okolnim kafićima, jer im ne možemo organizirati normalan povezan raspored časova. Iznajmljujemo i salu za fizičko vaspitanje na Skenderiji, zbog čega učenici moraju stalno prelaziti tu relaciju te žuriti nazad na nastavu”, pojašnjava ona.\nSindikat i uposlenici škole pomoć očekuju od Vlade Kantona i resornog ministarstva, naglašavajući da bi jedno od rješenja moglo biti njihovo useljenje u obližnji bivši Dom izviđača, odnosno školu “Silvije Strahimir Kranjčević”.\nObjavljeno u Sarajevske novostiOznačeno Muzička škola,protest,Sarajevo\nNazad Crni dan u Sarajevu\nNaprijed Vedran je ubijen metkom


Vučić: Pratimo situaciju u BiH, ali se nećemo miješati\nNaslovnica NAJNOVIJE Politika Vučić: Pratimo situaciju u BiH, ali se nećemo miješati\nPredsjednik Vlade Republike Srbije Aleksandar Vučić rekao je da Srbija prati situaciju u zemljama u regionu i da će učiniti sve da sačuva mir i stabilnost, ali da se neće miješati u unutrašnje stvari svojih susjeda.\nPoslije susreta sa predsjednikom Vlade njemačke pokrajine Hessen Volkerom Bouffierom, Vučić je rekao da Srbija prati situaciju u Makedoniji i u Bosni i Hercegovini, ali da se neće miješati u unutrašnje stvari tih zemalja i dodao da smatra da je to “fer i korektan stav”.\nVučić je ocijenio da je Beograd uvijek imao korektne odnose sa Skopljem, ali da neće nikada dozvoliti da iko ponižava Srbiju.\n“Što se tiče BiH, to je teško pitanje za nas”, rekao je premijer i dodao da je i svom sagovorniku iz Njemačke rekao da će Srbija dati sve od sebe da se sačuva mir i stabilnost regiona, jer je to i uslov napretka i dolaska novih investitora.\nGovoreći o procesu evropskih integracija, Vučić je rekao da se Srbija reformiše i mijenja, a na Evropi i zemljama članicama je da kažu da li žele takvu Srbiju u Evropskoj uniji ili ne.\nHeinz 1. ožujka 2017. At 17:53\nVucicu vi jedno pricate a drugo radite,nije tacno da se vi ne mijesate u drugim drzavama bivse Jugoslavije,svuda ste vi umijesani i sve vi to huskate i produbljavate razne krize u susjednim komsinskim drzavama,to sto vi pricate da se ne mijesate ,vi to sve Lazete,svo zlo koje dolazi na Balkanu to je dolazilo sve od Srbije i danas ste vi nastavili sa istim metodama…


PORSCHE 911 CARRERA 4 & 4S - SDCafe.rs\nHome\tZanimljivostiAutomoto\tPORSCHE 911 CARRERA 4 & 4S\nTokom vikenda, predstavljene su prve zvanine fotografije novih Porsche-ovih 911 verzija sa pogonom na sva 4 točka…\nNovi model će biti dostupani kao kupe i kabriolet verzije, a Carrera 4 će imati 345KS, a Carrera 4S 394KS. Iako izgledaju identično kao njihov brate sa pogonom na 2 točka, zadnji blatobrani modela sa pogonom na sva 4 točka su širi za 22 mm i tu je velika crvena traka između zadnjih svetlosnih grupa.\nUprkos tome što je veći od svog prethodnika, novi model Carrera 4 je do 65 kg lakši od svog prethodnka. Isto tako, povećanje kada su u pitanju performanse praćeno je padom potrošnje goriva za čak 16 odsto. Kao i kod prethodnog modela, koji je činio 34 odsto ukupne prodaje modela 997, nova Carrera 4 se odlikuje Porsche Traction Management-om, sistemom koji elektronski kontroliše pogon na svim točkovima. Vozač može da prati rad ovog sistema preko novog menija na instrument tabli.\nKupci modela 911 Carrera 4 mogu da biraju između dva sedmostepena menjača, standardnog automatskog ili opcionog PDK menjača sa duplim kvačilom. Što se tiče performansi, Carrera 4 coupe, u zavisnosti od nivoa opreme, ubrzava od 0 do 100 km/h za 4,5 sekundi i dostiže maksimalnu brzinu od 285 km/h. Kabriolet je neznatno sporiji, sa 4,7 sekundi do 100km/h i sa maksimalnom brzinom od 282 km/h.\nPotrošnja goriva sa PDK menjačem je 8.6 lt/100 km za Coupe verziju i 8,7 lt/100 km za Cabriolet verziju, a emisija CO2 je 205g po kilometru. Carrera 4S Coupe iz stanja mirovanja do 100 km/h stiže za 4,1 sekundu i ide sve do 299km/h.\nOni su 82 godine u braku, a...


Na sajmu turizma u Splitu Centrotrans Eurolinesu dodijeljena najviša priznanja - Klix.ba\nNa 14. internacionalnom sajmu turizma, filma i ekologije INTERSTAS, koji se pod visokim pokroviteljstvom predsjednika Republike Hrvatske Stjepana Mesića održava 12. i 13. oktobra u Splitu, u izuzetnoj i veoma respektabilnoj konkurenciji bh. kompanija Centrotrans Eurolines je dobila izuzetna međunarodna priznanja za razvoj turizma u regiji i šire, saopćeno je iz ove kompanije.\nŽiri, sastavljen od uglednih turističkih novinara iz tridesetak evropskih zemalja, na zasjedanju u Bariju u septembru 2007. godine donio je odluku o dodjeli najvećeg priznanja smotre, povelje «Zasluga za turizam 2007.» generalnom direktoru Centrotrans Eurolines, Muhamedu Šaćiragiću.\nPovelju je Šaćiragiću uručio Antonio Conte, predsjednik «F.E.S.T»-a, EUROPEAN FEDERATION TOURISTIC PRESS (Evropske federacije turističkih novinara), na završnoj svečanosti održanoj u vili Dalmacija u Splitu.\nPored ovoga priznanja kompaniji Centrotrans Eurolines je dodijeljena diploma «Interstas 2007.» za doprinos razvoju turizma u Evropi.\nČinjenica da su na ovogodišnjem sajmu učestovali predstavnici 53 zemlje iz cijelog svijeta, govori o izuzetno oštroj konkurenciji i daje poseban značaj ovim nagradama.\nSvi zaposlenici Centrotrans-Eurolinesa na čelu sa generalnim direkotorom, mr. Muhamedom Šaćiragićem, prihvataju ove nagrade kao rezultat višegodišnjeg kontinuiranog promoviranja Bosne i Hercegovine i njenih turističkih potencijala uz istovremenu potvrdu kontinuiranih i planskih aktivnosti i napora na razvoju turizma u Bosni i Hercegovini i šire.


Izvor: Advertiser-Serbia.com, 10.Okt.2019, 17:06\n“Novo ime Mobi Banka odražava naše strateško opredeljenje da nastavimo sa razvojem naprednih digitalnih proizvoda, dostupnih korisnicima prvenstveno kroz mobilno i onlajn bankarstvo. Kao i do sada, fokus banke ostaje i na sinergiji sa Telenorom Srbija. Veliko mi je zadovoljstvo što sada možemo da podelimo sa više od 450.000 klijenata novi izgled i ime Banke. U predstojećem periodu, nastojaćemo da inovacijama Mobi Banke aktivno doprinesemo daljoj transformaciji bankarstva, koje će biti sve mobilnije, neposrednije,...\nBeta: Telenor banka od danas Mobi banka\nTelenor banka od danas posluje pod imenom Mobi banka Beograd\nTelenor banka od danas nastavlja sa poslovanjem pod novim poslovnim imenom, Mobi Banka AD Beograd. Ta novina predstavlja sledeći korak u razvoju prve mobilne i onlajn banke u Srbiji, nakon preuzimanja od strane PPF grupe u februaru 2019. Promenu poslovnog imena pratiće i novi vizuelni identitet, navodi...


Vlada Srbije biće investitor izgradnje beogradskog metroa, saopšteno je danas posle sednice Radne grupa za izgradnju metroa kojoj predsedava potredsednica Vlade Zorana Mihajlović.\nOna je rekla da je izgradnja dve linije metroa u Beogradu jedan od najvećih infrastrukturnih projekata u Srbiji i "najveći infrastrukturni projekat u modernoj istoriji Beograda", saopšteno je iz kabineta Zorane Mihajlović.\n"Zato smo odlučili da Vlada Srbije kao investitor izabere posebnog finansijskog savetnika za ovaj projekata, dok će grad Beograd izabrati tehničkog savetnika, koji će zajedno pratiti čitav projekat. Smatramo da je ovo najbolji model za realizaciju", navela je Zorana Mihajlović.\nPotpredsednica Vlade dodala je i da će biti potrebno obezbediti i zakonodavni okvir kako bi čitav projekat izgradnje dve linije metroa u prestonici Srbije bio realizovan na najbolji mogući način.\nSastanku su prisustvovali predstavnici kabineta predsednika Srbije, državni sekretari i pomoćnici ministarke u Ministarstvu građevinarstva, saobraćaja i infrastrukture, predstavnici Železnica, kao i gradonačelnik Beograda Zoran Radojičić i zamenik gradonačelnika Goran Vesić.


'Zaključci Predstavničkog doma klasični populizam'\n* 'Zaključci Predstavničkog doma klasični populizam'\nPredsjednik VSTS-a BiH Milan Tegeltija izjavio je da zaključak Predstavničkog doma parlamenta BiH kojim se traže ostavke predsjednika i članova VSTS, ni na koji način ne obavezuju ovaj savjet i njegove članove, ocijenivši da dva od tri zaključka predstavljaju direktno narušavanje demokratske podjele vlasti na zakonodavnu, izvršnu i sudsku.\n"Poslanici parlamenta BiH imaju lak način da se redovnom parlamentarnom procedurom, kroz oba doma parlamenta, riješe ovog saziva VSTS, ukoliko im smeta, putem donošenja novog zakona o VSTS", rekao je Tegeltija, nakon što je Predstavnički dom na današnjoj sjednici usvojio zaključke kojima se članovi VSTS-a pozivaju da podnesu ostavke.\nOn je za N1 ocijenio da je takav poziv na podnošenje ostavki suprotan principu podjele vlasti i predstavlja populizam u svom klasičnom obliku.\n"Drugi zaključak Predstavničkog doma oko formiranja istražne komisije parlamenta za ispitivanje stanja u pravosuđu, a posebno u VSTS-u je potpuno van nadležnosti parlamenta BiH i predstavlja grubo miješanje zakonodavne vlasti u rad organa sudske vlasti i kao takav je potpuno besmislen, nedopušten i direktno narušava nezavisnost pravosuđa, te potpuno neprovodiv", rekao je Tegeltija.\nReagujući na zaključak o donošenju novog zakona o VSTS-u, Tegeltija je podsjetio da je VSTS prošle godine Savjetu ministara odnosno Ministarstvu pravde BiH dostavio inicijativu za izmjenu ili donošenje novog zakona o VSTS usklađenog sa "pir rivju" preporukama Evropske komisije.\nPredstavnički dom Parlamentarne skupštine BiH nije primio k znanju izvještaj Visokog sudskog i tužilačkog savjeta /VSTS/ BiH za prošlu godinu, koji je bio osnova za raspravu ovog doma o aktuelnoj situaciji u pravosudnim institucijama BiH sa akcentom na obaveze iz preporuka Evropske komisije.\nSjednici Predstavničkog doma Parlamentarne skupštine BiH nisu prisustvovali poslanici SNSD-a, DNS-a i SP-a.


Prezentacija COBISS Servisa U Crnoj Gori | Blog COBISS\nObjavljeno dne 24. 4. 2019 24. 4. 2019 Avtor: Vjenceslava Ševaljević, Nacionalna biblioteka Crne Gore\nDirektor Nacionalne biblioteke Crne Gore gospodin Bogić Rakočević je pozdravio skup i istakao da je siguran da će saradnja sa IZUM-om i ubuduće biti uspješna. Saglasan sa njim je i dr. Aleš Bošnjak, direktor Instituta informacijskih znanosti, koji je djelovanje COBISS centra Crne Gore naveo kao primjer dobre prakse.\nBranko Kurnjek, iz IZUM-a, je govorio o razvoju bibliotečkih kataloga, od njihovog uspostavljanja do danas, pojasnivši da je razvoj rukovođen postulatima o svrsishodnosti. „Idući putem kvalitetnih bibliotečkih kataloga, crnogorsko bibliotekarstvo počinje sa uspostavljanjem normativne kontrole i to datoteke ličnih imena kao prvog stepenika u procesu stvaranja normativne kontrole i težnje ka Univerzalnoj bibliografskoj kontroli”, kazao je Kurnjek. Novu aplikaciju COBISS+, razlike i prednosti u poređenju sa COBISS/OPAC-om, učesnicima je predstavio gospodin Davor Bračko iz IZUM-a.\nU drugom dijelu programa bibliotekrake savjetnice iz COBISS centra Crne Gore, Vjenceslava Ševaljević i Đurđa Martinović, su buduće članice sistema detaljnije upoznale sa projektom Virtuelna biblioteka Crne Gore kao i sa prednostima uključivnja u sistem COBISS. Razgovor je bio, prevashodno, usmjeren na pronalaženje najboljeg načina kako bi se biblioteke priljuključile velikoj porodici COBISS, odnosno kako da se utiče na uprave škola, institucija kao i na lokalne samouprave da prepoznaju značaj i prednosti aktivnog participiranja u crnogorskom biblitečko-informacionom sistemu.\nOvaj projekat finansijski je podržalo Ministarstvo kulture Crne Gore u okviru Programa zaštite i očuvanja kulturne baštine za 2019. godinu.\nAutor teksta i cjelokupne objave:\nUredništvo web strane i društvenih mreže Nacionalne biblioteke Crne Gore\nPrejšnji prispevekNazaj Mednarodni dan otroške knjige\nNaslednji prispevekNaprej MARC je mrtev, naj živi BIBFRAME?